Bandingkan Menantu Ikut Kerja & Gaji, Ustaz Elyas Dedahkan 3 Jenis Mentua Bermasalah. Moga Dijauhkan!

Bila bercerita tentang mentua, tidak dinafikan ramai menantu takut kalau dapat mentua yang banyak ragam. Lagi-lagi untuk menantu perempuan dan hidup sebumbung pula. Macam-macam yang dibimbangkannya.

Kalau boleh biarlah dapat mentua yang baik hati dan dapat menerima kehadiran diri dengan seadanya.

Itu satu kebiasaan yang yang diharapkan oleh semua menantu wanita.

Lantaran itu, perlu diingat suatu hari nanti diri kita juga akan menjadi mentua pada seseorang juga. Sebaiknya persiapkan diri untuk kita pula menjadi mentua yang baik dan elakkan diri daripada menjadi mentua yang bermasalah.

Ini sebagaimana menurut perkongsian di TikTok, Ustaz Elyas Ismail ada mengulas lanjut berkenaan ada 3 jenis mertua paling bermasalah, semoga ianya menjadi panduan bersama.

3 Jenis Mentua Paling Bermasalah

Beliau mendedahkan ada 3 jenis mentua yang disifatkan sebagai bermasalah di dalam video yang dikongsikannya itu.

Pertama :  Mentua yang bersikap pilih kasih dan gemar membandingkan anak menantu berdasarkan status kerja serta tangga gaji. Jika pendapatan tinggi, maka layanan baiklah yang akan diberikan namun jika gaji sederhana maka lebih kurang sahaja layanan diberikan.

Kedua :Mentua jenis mata duitan, memandang dikalangan menantu-menantu yang mana banyak duit dan banyak harta. Barulah dia suka dan baik.

Ketiga : Mentua yang suka mengongkong, semua benda hendak di kawal padahal dalam hidup anak menantu biarlah mereka yang buat keputusan. Mentua sepatutnya sekadar bagi idea, cadangan sahaja.

Selain itu dalam sebuah video lain, pendakwah ini juga berkongsikan tentang jenis-jenis mak ayah yang dengki melihat kebahagiaan anak menantu sendiri. Tatkala rumah tangga anak-anak bermasalah, mereka semakin galak memburukkan keadaan sehingga mengundang kemudaratan lain.

Semoga kita dijauhkan daripada perangai buruk ini.

Saksikan sepanjang minggu ini bermula 7 hingga 11 Februari di fb keluargamagazine setiap jam 2.30 petang.

Bersama kita tambah ilmu berkenaan kesihatan keluarga #rawatdiri bersama  doktor pilihan.

Jom saksikan juga video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini bagi anda yang mempunyai airfryer. Rupanya macam-macam aksesori ada untuk memudahkan kita memasak menggunakan airfryer.

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.


Awas, 9 Benda Yang Sebenarnya Lebih Kotor Daripada Mangkuk Tandas Rumah.  Nombor 8 Paling Tak Sangka!

Seringkali kita merasakan bahawa tandas merupakan kawasan yang paling kotor dirumah dan pusat  pembiakan segala bakteria dan kuman.

Namun begitu, mengikut kajian para saintis, terdapat tempat yang lebih kotor dari mangkuk tandas di rumah, tanpa kita menyedarinya. Berikut adalah senarai tersebut :

1) Sinki Dapur

Sinki Dapur sering digunakan dalam penggunaan harian. Apatah lagi jika anda kerap memasak dan menghabiskan masa didapur. Bayangkan terdapat lebih 500,000 jumlah bakteria pada setiap inci persegi dalam lubang sinki sahaja.

2) Suis Lampu / Kipas

Pernahkah anda mengelap atau membersihkan suis lampu atau kipas? Jika tidak pernah, baik masukkan dalam  rutin pembersihan rumah anda. Ini kerana selama bertahun-tahun tangan kotor anda menyentuh suis tersebut ia menyumbang kepada 217, 000 jumlah bakteria per inci persegi.

3) Tombol Pintu

Seperti yang anda tahu, tangan adalah salah satu bahagian tercemar. Menyentuh tombol pintu, yang juga jarang dibersihkan mengakibatkan kuman dan bakteria dari orang lain yang telah menyentuh tombol itu berpindah ke tangan anda.

4) Papan Kekunci Komputer

Dalam satu kajian rawak daripada 33 Papan Kekunci Komputer, empat daripadanya dikategorikan “Merbahaya untuk kesihatan”.Oleh itu adalah penting lap bersih Papan Kekunci Komputer dengan kain dan detergen ringan demi menjamin kebersihannya.

5) Wang/Duit

Pesuruhjaya Kajian Kesihatan mendapati terdapat 135, 000 jumlah bakteria daripada satu not wang kertas dan purata jumlah 126, 000 dari not wang kertas yang lain. Oleh itu, pastikan anda membasuh tangan dengan bersih setelah mengendalikan wang yang banyak.

6) Span Basuh Pinggan

Rekahan dalam span membuat ia sukar untuk membunuh dan membasmi bakteria dan kuman.Pengguna span secara umumnya hanya memindahkan bakteria dari satu tempat ke tempat lain. Cara yang mudah untuk membersihkan span adalah, panaskan dalam ketuhar gelombang microwave lebih kurang 60 saat selain  ia akan menghilangkan bau juga.

7) Pemegang Pintu Peti sejuk

Seperti tombol pintu , pemegang pintu peti ais juga diguna oleh semua penghuni rumah dan menjadi tempat berkumpulnya banyak bakteria.

8) Telefon bimbit

Ia  digunakan secara meluas dalam penggunaan seharian. Mengikut kajian ianya mempunyai 18 kali ganda kuman dan bakteria berbanding tempat duduk tandas.Bersihkan dan menggunakan tisu antibakteria.

9) Alat Kawalan Jauh TV

SARS, MRSA dan VRE antara bakteria yang mudah dipindahkan melalui Alat Kawalan Jauh Telivisyen. Terutamanya Alat Kawalan Jauh Telivisyen di Hotel, pastikan anda bersihkan dahulu dengan tisu basah ataupun balut ia dalam plastik semasa penginapan anda di mana-mana hotel.


“Sayang Betul Kat Abang, Tak Lepas Peluk. Suka Tengok.” Keakraban Anak Fasha & Anak Nora Danish Dapat Pujian Ramai!

Fasha Sandha baru-baru ini telah mengadakan sambutan majlis hari jadi buat anak perempuannya, Putri Raysha Jemyma yang kini sudah genap usia 7 tahun.

Fasha atau nama sebenarnya Nur Fasha Sandha Hassan memuat naik perkongsian tersebut menerusi laman instagramnya.

“My seven 7.11 baby, Cinta hati ibu, my BFF Rasa macam cepat sangat sayang ibu besar

I love you sweetheart, Semoga membesar menjadi anak yang baik dan solehah ya sayang.

“Kita buat majlis sederhana ya sayang, asalkan sayang ibu happy. Terima kasih family dan teman rapat Jemyma untuk doa, hadiah dan ucapan.

“Happy birthday sayang ibu I love you babygirl @putrirayshajemyma #jemymaturns7 Esok ibu sambung letak gambar n video k @putrirayshajemyma,” tulis ibu kepada tiga cahaya mata ini menerusi kapsyennya.

Majlis berlangsung meriah dengan konsep pyjamas, kanak-kanak yang hadir memakai set pyjamas yang sangat comel.

Namun,apa yang mencuri tumpuan adalah kehadiran anak pertama kepada pelakon Nora Danish iaitu Putra Rayqal Ramli Rizal Ashram yang turut meraikan majlis tersebut.

Di Dalam majlis tersebut kelihatan Jemyma begitu manja Dan rapat dengan Rayqal. Sehinggakan selamba berada dalam dukungan abangnya itu.

Rata-rata memuji hubungan baik yang terjalin di antara kanak-kanak itu sejak dahulu lagi.


Simpan Air Gula Lagi Tahan Lama Bila Buat Cara Ni!

Cuba kita lihat peniaga yang menjual air, mereka awal-awal lagi telah sediakan air gula untuk mudah dibancuh apabila ada palanggan ingin membeli air minuman.

Cukup pantas dan yang paling nampak berbezanya dengan apa yang biasa kita buat bila buat air kita akan menggunakan butiran gula.

Puaslah mengacau beberapa kali, namun butiran gula masih terlihat. Terkadang kita menambah lagi beberapa sudu gula dek kerana tidak terasa manis.  Apa tidaknya,  gula tidak larut sepenuhnya.

Bukankah ini menyebabkan kita membazir dalam penggunaan gula?

Tapi semua ini tak akan terjadi jika kita awal-awal sipakan air rebusan gula untuk kegunaan harian.  Cukup menjimatkan!

Jadi sebelum itu,  ketahui dulu petua nak pastikan air rebusan gula dapat kekal disimpan lama.

BAHAN-BAHAN:

Air gula
1 Sudu besar jus limau nipis

CARA-CARA:

1. Masak air gula anda seperti biasa.

2. Masukkan 1 sudu besar jus limau nipis dan masak sehingga mendidih.

3. Rendidihkan pula selama 20 minit dan sejukkan. Simpan dalam botol bersih yang bertutup. Insya-Allah air gula anda dapat bertahan lama.

sumber : Cik cikputeh Puteh via Resepi Kuih Dan Masakan


Buat Goodies Untuk Majlis Keluarga Memang Perlukan Bajet, Tapi Kalau Nak Jimat & Tetap Nampak Ekslusif Boleh Ikut Cara Wanita Ni Buat!

Bila menyentuh bab persiapan keluarga untuk mengadakan majlis kenduri kendara, masa inilah kemeriahannya tergambar. Sanak saudara malah adik beradik tidak perlu disuruh-suruh, dengan sendirinya akan ringan tulang membantu.

Umpamanya dalam menyiapkan goodies untuk tetamu. Nur Diyana bersama adiknya,  sama-sama ‘pulun’ untuk siapkan semuanya.  Selain itu, apa yang lebih menarik  tentang perkongsian bakal pengantin ini adalah cara bagaimana dia dapat berjimat untuk hasilkan goodies yang nyata nampak begitu eksklusif.

Nak tahu apa triknya, jom semak perkongsian ini. Jadi bolehlah dipraktikkan untuk majlis perkahwinan adik beradik kita pula.

DIY VIP Doorgift ideas untuk bakal pengantin

Kalau nak beli siap mahal juga ni jadi sebabkan tengah free saya dan adik yang tengah cuti semester buat lah hehehehe … sikit je ni cuma untuk majlis nikah, pulun la kan kami dua beradik siapkan  memang jimat banyak kalau buat sendiri … tak susah pun balut-balut je siap, walaupun simple dan jimat banyak, tetap nampak exclusive juga kan ?

Tak Guna Bajet Yang Banyak Buat Goodies!

Tidak hanya dengan memberi sabun pencuci tangan dengan penjimatan yang hebat, malah Nur Diyana juga turut hadiahkan Buku Yassin yang dibelinya tanpa mengeluarkan wang tunai tetapi bijak menggunakan bajet yang tersedia di dalam kad matriknya.

Memberi sentuhan menarik pada goodies bag untuk diberikan kepada tetamu yang bertandang, gadis ini hanya menambah sedikit aksesori seperti daun hiasan, tali, getah dan kain net.

Kalau nak lebih murah, hand soap, paper bag dan tali jute semua tu kat Eco Shop pun ada jual  siap boleh tambah manik blink blink lagi … memang puas hati buat sendiri walaupun penat huhuhuhu …

Sekarang tinggal cari duit untuk settlekan yang lain, diy vip doorgift is doneee


Bercinta Indah, Lepas Kahwin Tahu Perangai Sebenar! Isteri Semak 10 Perangai Perlu Sabar Dengan Suami

Waktu bercinta, semuanya indah! Bila dah berkahwin, baru nampak perangai pasangan satu sama lain. Waktu inilah suami isteri diuji sama ada boleh menerima baik buruk pasangan demi masa depan bersama.

Oleh itu, entri ini khususnya buat para wanita, terdapat beberapa perangai suami yang anda harus sabar dan terima setelah berkahwin nanti. Maklumlah, tidak semua orang sempurna…

BUAT PARA WANITA, SABARLAH DENGAN 10 PERANGAI SUAMI SELEPAS KAHWIN NANTI…

1. Tupperware. Bagi lelaki semua bekas makanan sama je, tupperware juga walau beli kedai 2 ringgit.

2. Membebel. Dengan lelaki ni tak boleh cakap sekali je kalau tegur, tak meresap dalam jiwa kena cakap ulang ulang baru terkesan di jiwa.

3. Cari barang. Cari apa semua tak jumpa, tu la lelaki.

4. Marah alih barang. Ini memang pantang orang lelaki, tak boleh alih barang dia. Tu datang point no.3 tadi.

5. Baju lepas pakai. Sabar je la kalau baju & seluar lepas pakai banyak tergantung sepi. Hujahnya, “baru pakai sekali..”

6. Flush toilet. Kadang kadang memang akan ada masanya lelaki terlupa nak flush lepas guna. Bukan sengaja tapi nak cepat.

7. Kena cakap spesifik. Dengan lelaki tak boleh cakap berlapik lapik sangat, dia tak faham atau lambat catch up.

8. Beli barang. Beza lelaki dengan perempuan, lelaki kalau di suruh beli sardin dia akan beli sardin je, perempuan beli sardin sekali beli bawang, minyak, kicap, cili dan mungkin boleh penuh satu troli.

9. Nak cepat je. Tabah la, lelaki tak akan boleh faham seni wanita bersiap. Cara lelaki bersiap sarung sarung jalan je, wanita sarung tengok cermin, tak okey sarung lain tengok cermin lagi. Gitu la.

10. Rimas. Jangan pelik lelaki boleh tak rasa rimas tengok rumah bersepah, elok je dia duduk melepak depan tv.

Sesungguhnya lelaki hanya menunjukkan kelemahan dia di depan wanita sahaja.


Isteri Di Gantung Tak Bertali! Mohon Cerai Tapi Suami Takkan Lepaskan. Ex-Lawyer Jelaskan Apa Itu ‘Hakam’

Sepanjang kes Puteri Sarah Liyana yang telah memfailkan tuntutan talak terhadap suaminya, Syamsul Yusof, ramai yang bersetuju bahawa ianya telah banyak membuka mata dan jalan bagi golongan wanita terinaya lebih-lebih lagi yang ditinggalkan suami tak bertali.

Baru-baru ini, Syamsul Yusof yang enggan melepaskan Puteri Sarah dan memilih untuk berdamai membuatkan pelakon wanita tersebut memilih untuk melantik hakam sekiranya Syamsul masih berdegil untuk melepaskannya.

Bagi sesetengah pengikut yang mengikuti kisah mereka ini, perkataan hakam’ adalah sesuatu yang baru. Mungkin bagi yang kurang arif, mereka pasti akan buntu apabila suami enggan melepaskan selepas permohonan cerai dibuat.

Seorang bekas peguam yang banyak membantu memberi penjelasan kepada pelayar Tiktok sepanjang prosiding Puteri Sarah ini berlangsung, sekali lagi tampil membuat penjelasan mengenai perkara-perkara yang dibangkitkan dalam kes ini.

Menurut Reina Lum, “Hakam adalah prosiding melibatkan orang tengah. Hakam bukan sesiapa je you boleh pilih”

Reina Lum yang pernah mempunyai pengalaman sebagai peguam turut menjelaskan lebih lanjut tentang konsep Hakam.

Ringkasnya, hakam boleh diaplikasikan sekiranya suami masih enggan lafaz talak walaupun sudah ada aduan dan pembicaraan dibuat di mahkamah.

Biasanya Hakim akan melantik ibu bapa kepada suami isteri itu (atau sewaktu dengannya) untuk menjadi hakam bagi berbincang lagi tentang kemelut yang berlaku.

“Hakam is a good things… You bincang tapi dengan campur tangan keluarga.”

Jika proses perbincangan masih gagal juga, saat itulah hakam berhak membuat keputusan untuk melafazkan talak. Kemudian, mereka boleh membuat laporan dan hantarkan ke mahkamah untuk mengesahkan status perpisahan tersebut.

“Sarah sangat bertuah sebab ada duit, boleh lawan. Kalau orang biasa takde ilmu, masakkkkkk!”

Perkongsian bekas peguam ini telah meraih hampir setengah juta tontonan dan mendapat respon baik netizen.

Sekali gus membuka mata mereka terhadap cabang melibatkan ilmu-ilmu syariah.

Ramai berterima kasih kerana sepanjang perbicaraan Puteri Sarah berlangsung, netizen belajar banyak istilah baru yang sebelum ini tidak pernah diketahui.

[TIPS]


Patutlah Gula Naik Aje, Rupa Salah Cara!  Nasihat Dr Ini Kena Ambil Peduli

Penjagaan kesihatan amat penting dalam kehidupan kita. Jika tidak dikawal akan menyebabkan pelbagai penyakit muncul.

Berikut perkongsian Dr Zubaidi Hj Ahmad mengenai cara untuk menurunkan gula dalam darah

TIPS TURUNKAN GULA DALAM DARAH

1. Melakukan senaman

Melakukan senaman dengan lebih kerap dapat membantu menurunkan berat badan dan meningkatkan kepekatan insulin. Dengan senaman juga, ia dapat membantu otot menggunakan gula dalam darah dengan betul. Antara bentuk senaman yang boleh dilakukan seperti angkat berat, berjalan, berlari, berbasikal, menari, mendaki, berenang dan lain-lain.

2. Kawal pengambilan karbohidrat

Badan akan memecahkan karbohidrat ke dalam gula (glukosa) dan kemudian insulin memindahkan gula menjadi sel. Apabila anda makan terlalu banyak karbohidrat, tapi mempunyai masalah dengan insulin, ia dapat meningkatkan glukosa dalam darah. Oleh sebab itu, Persatuan Diabetes Amerika mengesyorkan pesakit diabetes supaya mengawal pengambilan karbohidrat.

3. Meningkatkan pengambilan serat

Serat melambatkan pencernaan karbohidrat dan penyerapan gula. Atas sebab itu, ia mengurangkan kenaikan paras gula dalam darah. Makanan yang mengandungi serat yang tinggi seperti sayur-sayuran, buah-buahan, kekacang dan bijirin. Pengambilan serat harian yang disyorkan sebanyak 25 gram untuk wanita dan 38 gram bagi lelaki.

4. Minum banyak air dan kekal hidrasi

Minum air yang cukup boleh membantu mengekalkan paras gula dalam darah dan buah pinggang boleh mengalirkan gula yang berlebihan melalui air kencing.

Kajian menunjukkan, mereka yang minum banyak air masak mempunyai risiko lebih rendah untuk menghidap diabetes.

5. Kawal pengambilan makanan

Paling penting adalah mengawal pengambilan kalori setiap hari dengan mengambil saiz hidangan yang lebih kecil.

6. Pilih makanan yang kurang Glycemic Index

Glycemic index ini bertujuan menilai tindak balas gula dalam badan terhadap makanan yang mengandungi karbohidrat. Makanan yang mengandungi glycemix index yang rendah dapat mengurangkan tahap gula dalam darah mengikut jangka masa panjang. Contohnya: makanan laut, daging, telur,gandum, barli, kacang, ubi, jagung, buah-buahan dan sayur-sayuran.

7. Kawal stress dan dapatkan tidur yang mencukupi

Tekanan boleh menjejaskan paras gula. Yoga dan meditasi dapat mengurangkan stress dan membetulkan masalah rembesan insulin terhadap pesakit kencing manis kronik. Selain itu, mendapatkan tidur yang cukup juga penting bagi memastikan kesihatan tetap terkawal dengan sempurna.

Jadi, adalah lebih baik untuk mendapatkan jumlah tidur yang berkualiti setiap malam.

8. Pantau tahap gula dalam darah

Sentiasa ukur dan pantau tahap glukosa darah. Dari situ, anda boleh mengetahui penyesuaian dalam makanan dan ubat-ubatan.

9. Mengamalkan makanan yang kaya magnesium dan kromium

Diabetes juga dikaitkan dengan kekurangan mikronutrien seperti kromium, mineral dan magnesium. Dua kajian pesakit kencing manis menunjukkan, kromium mempunyai manfaat bagi mengawal gula dalam darah.

Manakala, kelebihan magnesium pula menunjukkan paras gula rendah. Sebab itu, jika kekurangan magnesium risiko yang lebih tinggi untuk menghidap diabetes. Makanan kaya magnesium seperti sayuran berdaun gelap, bijirin penuh, ikan, coklat, pisang, alpukat dan kekacang.

10. Turunkan berat badan

Untuk mencegah diabetes, anda harus menurunkan berat badan supaya masalah itu dapat diatasi pada masa hadapan. Malah ia lebih berfungsi berbanding makan ubat.

Makanan yang perlu dielakkan pesakit diabetes

• Semua jenis gula, minuman berkarbonat, kordial, sirap, jem, kaya,kuih manis, aiskrim, susu pekat manis, yogurt manis, buah dalam tin, jeli dan lain-lain.

Makanan yang boleh diambil mengikut sukatan

• Bijirin, nasi, roti, biskut, kuih yang tidak manis, semua jenis pasta dan mi, capati, roti canai, tosai, semua jenis ubi, kekacang, susu dan buah-buahan.

Makanan yang boleh diambil secara bebas

• Semua jenis sayur-sayuran, lobak merah, lobak putih, labu, teh cina, air kosong, barli tanpa gula, kopi dan teh tanpa gula, rempah ratus dan herba, semua daging tanpa lemak, ayam tanpa kulit, tauhu, ikan, telur dan ikan bilis.

Sumber: Dr Zubaidi


Bawang Putih Lambat Kecut,  Kalau Simpan Ikut Cara Ni!

Bawang antara bahan mentah yang cepat bertindak balas dan tidak tahan lama jika disimpan terlalu lama. Jika bawang merah atau bawang besar akan menjadi lembik dan busuk jika disimpan lama, bawang putih pula biasanya akan menjadi layu dan busuk luarannya.

Sebenarnya ada cara menarik yang dikongsikan oleh Persatuan Muafakat Johor di facebook mengenai cara menyimpan bawang putih ini. Rasanya juga lebih sedap, sebati dan paling penting lebih tahan lama. Bagaimana?

Bukan itu sahaja, malah cara ini juga lebih menjimatkan masa memasak kerana tidak perlu lagi mengupas bawang putih yang sememangnya agak sukar untuk dikupas. Dengan kaedah ini, setiap kali hendak masak, hanya sudukan dan terus ditumis sahaja tanpa perlu mengupasnya lagi. Menarik! Tapi bagaimana?

Caranya :
1. Kupas kulit dan potong dadu bawang putih.

2. Jemur bawang putih sehingga ia agak kering tetapi jangan sampai warnanya bertukar gelap.

3. Masukkan bawang putih ke dalam balang kaca.

4. Tambah minyak masak seperti minyak zaitun, minyak jagung atau minyak masak jenis lain dalam balang kaca sehingga bawang putih tenggelam.

5. Simpan dalam peti sejuk untuk tahan lebih lama atau di dapur sahaja. Elakkan dari suhu panas.

6. Keluarkan jika hendak memasak. Tahan sekurang-kurangnya sebulan.

Kelebihan Bawang Putih

Anti Bakteria & Antivirus
Sejenis bahan Allicin yang terkandung di dalam bawang putih ini bertindak sebagai anti-virus dan anti-bakteria untuk memusnahkan beberapa mikrob. Ia teramat baik untuk jangkitan perut, jangkitan influenza dan sebagainya.

Mengandungi Banyak Iodin
Kandungan iodin yang tinggi di dalam bawang putih sangat baik untuk pesakit yang menghidap hypertiroid.

Membantu Sistem Pencernaan
Bawang putih akan merembeskan gastric asid pada lapisan perut yang akan membantu proses pencernaan di dalam saluran makanan.

Meningkatkan Sistem Imunisasi
Terdapat kajian yang mendapati bahawa pengambilan bawang putih sebanyak 2 hingga 3 biji sehari selama tiga minggu akan meningkatkan aktiviti sel darah putih untuk melawan jangkitan dan tumor.

Sumber : Persatuan Muafakat Johor


Raikan Anak Kita Berjaya Atau Gagal. Coretan Ayah Ini Deep Sungguh!

Pelbagai kisah perkongsian anak-anak yang berjaya dalam UPSR dipaparkan. Ibu bapa mana yang tak bangga. Tapi ini tidak bermakna anak yang tidak berjaya tidak dirai. Ikuti perkongsian bapa ini Azizul Azli Ahmad

Ini anak saya, dia hanya dapat satu A sahaja dalam UPSR semalam, tak macam anak orang lain.

Saya dan ibunya tetap bangga sebab tanpa A ia bukan satu dosa.

Ada sisi baik dan minatnya yang kita tahu. Jangan malu anak kita tak banyak A.

Peluk dan sayangi mereka.

Jangan juga pujuk hati,

“Alah soalan susah kot”.

Sepanjang tahun ini mereka dah belajar dengan baik. Raikan anak kita.

Cemerlang itu bukan atas kertas sahaja, tapi bila akhlaknya mulia.

Raikan anak kita, mungkin anak ini yang bantu kita masuk syurga?

Azizul Azli Ahmad
2A2B1C

Raikan Anak Kita Berjaya Atau Gagal.

Sementara itu, komen yang diterima sungguh motivasi..antaranya


Ambil Masa Untuk Diri, Kita Bukan Superwomen. Deep Perkongsian  Dr. Ni!

Mengurus keluarga dengan lebih baik tentunya banyak perkara atau benda perlu kita sebagai isteri dan ibu lakukan. Daripada bangun pagi  hinggalah ke malam hari, ada sahaja perlu dibuat.

Akhirnya tanpa sedar membuatkan seorang isteri atau ibu itu berasa terlalu letih bukan sahaja fizikal malah emosi turut terganggu.

Apa yang pasti, masalah keletihan yang dialami oleh wanita ini juga sudah begitu kerap ditemui oleh Dr. Roslin di kliniknya dan ini perkongsiannya semoga bermanfaat.

Setelah sekian lama bertugas tanpa bercuti, alhamdulillah minggu ini saya dapat bercuti rehat. Cuaca yang sejuk dingin semalam cukup menenangkan. It was the perfect weather to just sit down with a cup of coffee and a good book. Foto ini menggambarkan mood santai saya minggu ini dan foto ini saya tujukan khas buat semua kaum ibu.

Hampir setiap minggu saya akan bertemu golongan ibu yang mengalami “burnout”, sama ada keletihan fizikal mahupun keletihan mental. Ramai diantara kita yang cuba menjadi the perfect wife, the perfect mother, the perfect teacher.

Akibatnya, ramai diantara kaum ibu yang mengadu tangan pedih, kekeringan dan kemerahan disebabkan oleh terlampau banyak mencuci pinggan. Ada segolongan yang mengadu sakit belakang kerana terlampau banyak melakukan kerja-kerja rumah seperti menyapu dan mengemop lantai. Ada sekumpulan lagi yang mengadu sakit-sakit badan dan bertambah berat badan kerana tiada masa untuk melakukan senaman. Ramai juga yang mengadu sakit kepala dan stress akibat memikul terlampau banyak tanggungjawab secara bersendirian.

Do not do everything yourself! Inilah nasihat saya setiap kali. Mohon bantuan suami untuk membantu membasuh pinggan ataupun membantu kerja-kerja rumah yang lain. Ajar anak-anak untuk mengemas dan membantu di dapur, tidak mengira sama ada anak perempuan mahupun anak lelaki. Ajak suami dan anak-anak untuk keluar bersenam bersama-sama.

Sekiranya anda cuba melakukan semuanya sendiri dari memasak, mengemas, membasuh dan mengajar, sudah tentu anda akan keletihan dan tiada masa untuk bersenam ataupun melakukan hobi yang lain.

Foto ini saya tujukan khas untuk semua kaum ibu. Take a break, take some time for yourself. We are not Superwoman! We are just human! Ask for help. Put yourself first. Take some time to exercise and focus on yourself and your physical and mental health.


Nak Rumah Nampak Kemas & Teratur, Kena Kurangkan Bawa Barang Rumah Lama Ke Rumah Baru. Ini Sebabnya!

Melangkah kaki masuk ke dalam rumah, jiwa bertambah serabut melihat keadaan rumah yang semak dan tidak terurus. Ditambah lagi dengan susunan dan atur letak perabot yang tidak tersusun membuatkan kediaman yang kecil nampak lebih semak.

Nak cantikkan kediaman bukan bergantung pada berapa banyak barang yang dibeli atau berapa mahal barangan tersebut. Sebaliknya jika pandai menghias, kediaman yang kecil pun nampak menarik dan kemas.

“HOME SWEET HOME”
Rumah Condo di Sentul,Kuala Lumpur ini dikenakan gaya ringkas dan penggunaan warna ‘earth tone’ + elemen hijau bagi mewujudkan suasana relax dan santai dengan mengunakan tona warna yang tidak terlalu terang dan tidak terlalu gelap.

Sedia maklum rumah condo/apartment kebiasaanya akan mengalami masalah ruang terhad. Jadi, kita kena bijak menggunakan ruang seperti rak kasut tertutup untuk simpan kasut dan juga ‘mini store’, pengunaan meja boleh laras kepanjangannya (khusus untuk menerima tetamu) , katil yang boleh ‘transform’ dari katil ‘single’ kepada ‘queen’ dan lain2 lagi.

Tips untuk rumah kekal kemas adalah:

1)sentiasa kurangkan barang dari rumah lama untuk dibawa ke rumah baru barang yg xperlu jangan bawa (barang2 xpenting dan xguna boleh beri pada org, jual atau buangkan shj)

Mengikut kajian 60% rakyat malaysia mengalami masalah xcukup tempat simpan barang.. sbb xsuka buang barang😂

2)sediakan ruangan storan tertutup seperti (cabinet berpintu) supaya kita boleh sorok macam2 dalam tu 😬

3)didapur, bahan2 dan alatan masak seperti sudip, botol2 kicap, sos masukkan dalam satu bekas simpan didalam cabinet bila selesai memasak.

4)Bagi yang ada anak kecil, rumah korang XAKAN kemas ketika
mereka bermain, biarkan sahaja 🤣, selesai mereka bermain , kemas je..

By
Arif Latif
AL Decodesign


Anak Dah ‘Pergi’, Tapi Masih Berbakti. Ibu Menangis Jadi Penerima Hibah Berjumlah 400K

Malang tidak berbau. Bila perginya seseorang dari dunia ini sekelip mata, bukan hanya mempengaruhi emosi seseorang, tetapi tergugat juga kewangan keluarga jika yang pergi itu orang kuat dalam keluarga.

Sebab itu sekarang ni ramai yang mengambil hibah, lebih-lebih lagi bagi yang bekerja terdedah dengan bahaya.

Hibah adalah suatu akad yang mengandungi pemberian milik oleh seseorang secara sukarela terhadap hartanya kepada seseorang yang lain pada masa hidupnya tanpa balasan.

Baru-baru ini, tular kisah yang menyentuh hati yang dikongsikan oleh pengguna laman tiktok Matt Yie apabila seorang ibu menangis selepas mendapat tahu anaknya menyediakan hibah sebanyak RM400K dan meletakkan si ibu sebagai penama.

Difahamkan, anak lelaki kepada wanita pertengahan umur itu sudah pergi bertemu Ilahi namun dia sempat titipkan ‘hadiah’ paling bermakna untuk keluarganya meneruskan hidup selepas ini. Disifatkan sebagai anak yang sangat mengambil berat tentang keluarga, rupanya Allahyarham sempat menyediakan hibah bernilai RM400,000.

Matt Yie yang juga agen insurans telah datang ke rumah seorang mak cik untuk menyampaikan amanah besar itu. Si ibu yang baru sahaja dimaklumkan dirinya dijadikan sebagai penama terlihat menangis terharu kerana langsung tidak pernah tahu tentang niat baik putera sulungnya itu.

Meninjau di ruangan komen perkongsiannya, ramai yang terharu dan sebak melihat tangisan si ibu ketika diberitahu tentang hibah tersebut. Malah, ramai juga yang mengakui mereka sudah mengambil hibah khuatiri sesuatu yang buruk berlaku pada masa akan datang.


Suri Rumah Sepenuh Masa Pun Boleh Ada Tabungan. Ni Pelabur Hartanah Bagi Triknya!

Jangan ingat bila kita tidak berkerja itu bermakna tidak mampu melakukan tabungan untuk diri sendiri. Apa yang dikongsikan oleh Pakar Hartanah, Dr Azizul Azli Ahmad ini boleh dijadikan panduan. Ada cara dan trik yang boleh dilakukan oleh isteri dan untuk mengetahui lanjut, jom semak perkongsian penuh daripadanya.

SURI RUMAH MESTI MENABUNG

Jika kita suri rumah sepenuh masa, kerja jaga anak dan suami tercinta. Minta suami berikan nafkah secara tetap dan konsisten, lebih bagus jika dapat buat potongan gaji terus kedalam bank kita. Tentera dan askar dah lama lakukan ini. Potongan berdasarkan pangkat dan gaji.

Bahagikan simpanan ini kepada dua bahagian, satu untuk belanja dan satu untuk simpanan. Jika suami cakap duit tak cukup, buatlah rayuan dengan penuh ‘godaan’. Potong apa yang patut janji ada simpanan. Takkan goda suami nak ajarkan.

Bantu suami jana pendapatan dan buatlah simpanan. Duit yang dapat masukkan dalam akaun yang tiada kad ATM, agar susah nak keluarkan.

Buat tabungan segera selagi suami ada kerja, mereka mungkin lalai untuk menyimpan sebab semua belanja atas bahu mereka.

Jadilah isteri yang bantu suami yang budiman ini. Jika suami ada kecemasan atau bencana datang kita ada simpanan sendiri dan boleh berdikari.

“Suami gaji besar, buat apa nak menabung?”. Bersedialah untuk hidup berkabung.

Zaman ini zaman susah, buat simpana sebanyak yang ada sebelum datangnya bencana.

Semoga berjaya.


Isteri Boleh Berlembut Banyak Perkara Dengan Suami, Tapi Tidak Pada 5 Perkara Ni!

Sikap lembut yang dimiliki oleh seorang isteri,  ia adalah sebagai suatu cara menunjukkan kasih sayang kepada pasangan.

Namun, bila wanita hilang kelembutannya terhadap pasangan, ada sebab kuat untuk ianya terjadi.

Nak tahu apakah itu, jom baca perkongsian daripada saudara Firdaus Shakirin.

Wanita diciptakan dengan penuh kelembutan, tapi itu bukan jaminan yang dia akan terus ‘BERLEMBUT’ sampai bila-bila…

Ada perkara yang mereka boleh berlembut, ada yang tak…antara perkara yang mereka tak boleh berlembut ialah :

1. CURANG…

Ranking pertama di antara kesemua perkara dan total zero tolerate untuk kecurangan…tak ada wanita yang boleh terima dengan berlapang dada dan terbuka bila ianya melibatkan perbuatan curang…ada ja orang ketiga dalam hubungan dia yakni wanita lain, maka its a big NO untuk berlembut…sifat yang kita tak pernah tengok ada pada dia pun, tiba-tiba boleh ada kalau dia tahu pasangan dia curang…

2. MENIPU…

Kalau balik lambat sebab singgah melepak dengan kawan-kawan, dia boleh terima sebab berterus terang…kalau guna duit bonus untuk tukar rim kereta pun dia terima lagi sebab terus terang…asal jangan menipu…duit habis tak nampak benda, tak nampk apa-apa, bila tanya bagi alasan bukan-bukan, macam-macam end up dia tahu duit tu guna untuk berjudi, main MLM, beli topup game…kebenaran tu walaupun pahit dia tetap accept asal tak menipu…

3. TAK SEDAR DEK UNTUNG…

Maksudnya tak sedar diri…bila setiap bulan dibantu, bila setiap hutang dibayar, bila setiap beban diringankan, bila setiap kerja dibuat dan si lelaki makin selesa…sesenang jer dia tambah komitmen, sesenang jer dia tambah hutang, belanja mewah untuk diri sendiri, banyak masa untuk diri sendiri dan tak membantu langsung dalam kerja-kerja rumah…

4. AMBIK BAHAN TERLARANG…

Ketum, arak, dadah, syabu, pil kuda, gam cap senapang… fikiran sentiasa tak waras dan high…satu kerja pun tak boleh buat…tunjuk contoh yang tidak baik untuk masyarakat sekeliling terutamanya anak sendiri…ada wanita yang dengan sukarelanya melaporkan kepada pihak berkuasa bila pasangannya dah addicted kepada bahan terlarang…

5. ABAI NAFKAH, CULAS TANGGUNGJAWAB, LUPA KEWAJIPAN…

3 IN 1…Hak yang patut seorang wanita dapat, tapi dia tak dapat…Tugas yang sepatutnya seorang lelaki buat, tapi dia tak buat…walaupun dia diam, walaupun dia dah malas nak ungkit, cakap dan tegur, tapi ketahuilah yang dia tidak akan berlembut tentang soal yang wajib untuk dipenuhi dan ditunaikan oleh seorang lelaki yang bergelar suami sebab di akhirat, dia masih boleh tuntut…

Wanita ni makhluk yang penuh dengan kelembutan…banyak perkara yang mereka boleh berlembut…kadang-kadang ada jugak perkara yang melebihi batas kelembutan mereka, tapi mereka tetap kekal berlembut lagi sebab mereka makhluk yang suka memberi ruang dan peluang untuk orang yang mereka sayang…

Jika mereka dah keras, maka yang membuatkan mereka jadi begitu ialah diri kita sendiri…Renung-renungkan…

Sumber : Firdaus Shakirin


Sejuk Mata Memandang! Kreatif Idea Wanita Ini Deko Ruang Santai Laman Rumah.

Kediaman yang bersih, cantik dan kemas sudah tentu menjadi idaman semua. Kita tentu inginkan kediaman yang tenang untuk tinggal bersama keluarga.

Biasanya untuk susun atur rumah kita akan fokus kepada dekorasi dalaman rumah. Ia termasuk warna, susun atur perabot, kabinet. Begitu juga dengan ruang dapur yang disusun secara praktikal supaya urusan memasak mudah dan cepat.

Malah ada yang menghias kamar mengikut citarasa masing. Lebih hebat lagi, ada yang makeover bilik air menjadi kelihatan mewah walaupun rumah jenis aparment.

Nyata semua ini, kita inginkan rumah itu bagaikan ‘Rumahku Syurgaku’. Semua ruang dihias kemas agar sedap mata memandang. Terbaru yang menarik perhatian ramai pula adalah dekorasi ruang luar rumah.

Begitulah yang dipaparkan oleh pemilik facebook, puan Norsiah Talib menerusi group Kami Suka Deko Deko, yang menghasilkan idea yang sungguh superb! Beliau menjadikan ruang ‘outdoor rumahnya kelihatan serba kehijauan.

“Done deco sendiri outdoor rumah kami.”

Rumput sintetis
Daya kreatif ini menjadikan ruang ini kelihatan mewah dengan rumput sintetis atau artifical grass adalah jenis rumput buatan. Manakala dinding dipagari dedaun buatan. Nyata cantik dan look green dekorasi taman diluar rumah ini.

Susun atur kemas
Set kerusi serta buaian yang hias cantik menjadi pelengkap ruang ini kelihatan sempurna. Bahkan ruang santai sesuai sekali untuk minum petang atau berbual kosong di kala waktu luang.

Bunga penyeri dan lampu
Daya kreatif pemilik ini jelas dipaparkan apabila susun atur bunga serta batu kecil menjadikan ruang santai outdoor ini kelihatan lebih ‘sweet’. Bukan itu sahaja, lampu gantung menjadi ruang ini kelihatan lebih sempuran kala dipasang waktu malam.

Info tambahan: Soalan daripada warganet

1. Rumput kat dinding tu jual segulung2 semeter ke?
Jawapan: Daun tu jual sekeping-keping.

2. Rumput tu jika hujan air tak bertakung ke?
Jawapan: Setakat ni tak kena ujan pun lagi.

3. Batu beli kat mana?
Jawapan: Beli di kedai jual pokok bunga hidup sg buloh

4. Boleh tahu tak, rumput tu beli di kedai atau online?
Jawapan: Kaison

Apa yang pasti, menarik idea ini. Bagi yang masih belum ada idea untuk hias ruang luar rumah, boleh cuba idea kreatif ini. PKPB ini boleh lah cuba buat sesuatu yang fresh untuk kediaman kita nanti.

Selamat mencuba!


Terlebih Minum Air Pun Ada Bahayanya. Dr Ni Jelaskan, Sila Take Note!

Jangan ingat minum air terlalu banyak bagus untuk kesihatan. Memberi kesedaran tentang itu, doktor ini kongsi infonya. Semoga bermanfaat.

BAHAYA MINUM AIR BERLEBIHAN

Berapa banyak nak minum air kosong?
Lagi banyak minum lagi bagus? Minum 2-8 liter?

Apa kata kajian saintifik. Berapa liter air perlu minum?

Kajian saintifik kuantiti air perlu diminum sehari adalah KONTROVERSIAL.

Kenapa kontroversial?

Lain cuaca, lain berat badan individu, lain aktiviti tengah berlari atau tengah nonton TV.. Makanan pun ada kandungan air perlu ambil kira juga.

Tentu lah keperluan setiap individu berbeza.

Jadi, macam mana nak tahu keperluan air kita cukup atau tidak?

Saya suka kaedah pemerhatian WARNA AIR KENCING.
Jika warna tak jernih, minum lagi ya tuan-puan.Jika sudah jernih warnanya..kurangkan minum air.

Pada saya, lebih mudah tak perlu penyukat pun.. Tengok tanda yang badan kita kabo saja perhatikan tanda-tanda kebesaran Allah memudahkan kita ni.

Simple kan?

Mungkin tak perlu 8 gelas air sehari pun.

800ml maksimum jika ada masalah buah pinggang
1000ml maksimum jika ada lemah jantung.

Atau seperti dinasihatkan doktor.

Bukan tak boleh sukat air minuman itu. Teruskan lah usaha murni itu. Cuma jangan berlebihan limit “sihat” yang kita duk dengar “orang kata”.

Secara amnya, 1-2 liter sehari sudah mencukupi untuk sihat.

Jangan termakan dengan claim berlebihan.
Amalan minum air berlebihan mesti 4-6 liter ke atas sehari untuk kurus..Selalunya nasihat sebegini bahaya untuk kesihatan.

Kita minum untuk pulihkan dan kekalkan KESEIMBANGAN.

Minum air berlebihan tak bagus untuk kesihatan kerana ganggun fitrah keseimbangan badan.

1) GANGGUAN PENCERNAAN.
Air berlebihan boleh cairkan asid perut dan enzim pencernaan. Sebab tu saya minum air lebih waktu perut kosong. Sebelum, sewaktu, selepas makan.. saya limitkan maksimum segelas saja.

Makanan tak hadam boleh bebankan sistem pencernaan tuan-puan. Ramai orang perut problem zaman sekarang ni.

2) WATER INTOXICATION

-Garam sodium dalam badan jadi “cair” banding dalam sel. Jadi air akan masuk dalam sel.

– Muka bengkak, kaki bengkak.
– Tekanan darah boleh meningkat.
– Degupan jantung jadi perlahan.
– Susah bernafas.
– Badan jadi lemah.
– Kekejangan.

-Sel badan jadi bengkak.
Paling kita takut ialah otak jadi bengkak.
Iya. Boleh jadi CEREBRAL EDEMA.

* Sakit kepala
* Meracau
* Confuse
* Sawan
* Kerosakan otak kekal
* Koma
* Mati

Minumlah berpada. Perhatikanlah tanda-tanda badan kita dan waspada lah dakwaan kesihatan tanpa asas sandaran ilmu.

Jangan sebab nak sihat, kita dapat musibat!


Chia Sheeds, Biarpun Kecil Namun Super Power Untuk Diamalkan Seisi Keluarga!

Sekiranya anda mencari-cari makanan kesihatan untuk keluarga yang banyak mengandungi khasiat dan dalam masa yang sama mudah untuk disediakan, lain tidak bukan adalah dengan menfaatkan khasiat yang ada pada chia seeds.

Mungkin sebelum ini ada yang beranggapan chia seeds diamalkan bertujuan untuk wanita yang inghin berdiet. Namun tahukah ibu-ibu, alangkah baiknya jika minuman chia seeds ini di nikmati oleh seisi keluarga.

Ini sebabnya Chia Seeds Perlu Di Amalkan Oleh Kita Sekeluarga

Sebagaimana yang kita tahu protien ini bagus untuk proses tumbesaran dan perkembangan. Tempoh pembentukan sejak lahir hingga peringkat kanak-kanak menjadi asas kepada kesihatan mental dan fizikal kanak-kanak.

Itulah sebabnya anak-anak kita memerlukan sumber protein yang tinggi untuk memastikan asas kesihatan mereka kekal kukuh di sepanjang tahun-tahun tumbesaran dan perkembangan mereka.

Dengan sumber protein yang tepat, anak-anak anda akan memperoleh khasiat penting untuk membentuk sistem imun dan otot yang kuat. Dikatakan dalam 28gm hidangan biji chia seed yang diambil adalah menyamai 4.4gram protien di dalamnya.

2. Mudah Rasa Kenyang

Tryptophan adalah merupakan satu sejenis asid amino yang telah ditemui pada ayam belanda. Ianya juga turut ditemui dalam biji Chia Seed. Walaupun tryptophan akan memberikan  kesan mengantuk selepas makan, namun ianya juga amat berpotensi untuk membantu mengawal selera makan (mudah berasa kenyang), memberikan tidur yang selesa dan membantu untuk meningkatkan mood seharian.

Apa yang pasti, bukan dua ini sahaja kebaikkan malah banyak lagi jika ingin didetailkan. Oleh itu alangkah ruginya jika kita sebagai ibu  tidak menyediakan minuman berkhasiat ini kepada seisi keluarga.

Idea untuk menikmati chia seeds

Dan ini pula resipi untuk buat air detox menggunakan chia sheeds yang dikongsikan oleh Suehaila Ahmad di fb. Jom semak.

Bahan-bahan:

1 biji lemon-dipotong kecil
2 biji epal hijau -dipotong kecil
2 btg serai
1 ketul kecil halia-dipotong kecil
3 uncang teh hijau cap BOH
1.5 liter air masak

Add on:
Daun pudina
Chia Seed
Madu

Cara-cara:

1. Masukkan 1.5 air masak ke dalam periuk.
3. Masukkan kesemua bahan yg dipotong tadi ke dalam air. Kemudian masukkan serai yang diketuk, masukkan teh hijau.
4. Rebus selama 15 minit sampai bahan-bahan tadi empuk air bertukar warna kekuningan untuk menghasilkan air detox yang betul-betul bagus. Kalau air kering pekat boleh tambah air.
5. Apabilaa masak tutup dan api biarkan air suam sedikit sebelum di masukkan ke dalam bekas.
6. Campurkan dengan sedikit chia seed, daun pudina atau madu asli untuk tambah lebih khasiat dan menyedapkan air detox.

Amalkan minum 3 kali sehari iaitu di pagi hari sebelum breakfast, petang masa tea time dan malam sebelum tidur.


Cara Murah Ibu Boleh Buat Rawatan Facial Di Rumah. Tak Perlulah Bayar Beratus2 Untuk Cantik Di Spa!

Penjagaan wajah yang rapi dan teratur adalah kunci kepada memiliki kulit wajah yang licin dan bersinar. Umumnya, wanita akan mendapatkan khidmat di spa kecantikan untuk merawat wajah agar kekal cantik dan sihat.

Namun semua itu, memerlukan kos yang mahal bahkan ‘memaksa’ ibu-ibu memperuntukkan masa berjam-jam di sana untuk mendapatkan khdimat yang terbaik. Menyedari keadaan itu,  pastinya akan membantutkan keinginan ibu-ibu yang sibuk terutamanya jika mempunyai anak kecil ketika ini.

Pun begitu, tahukah ibu-ibu sebenarnya ada satu cara yang mana anda tetap boleh membuat perawatan wajah di rumah dengan sendiri! Bahkan hebatnya, dengan mengamalkan cara ini kesannya sama sahaja seperti di spa kecantikan, malah kosnya jauh lebih murah.

Dan ianya telah lama diamalkan oleh wanita cantik ini, iaitu Puan Che Mira Kimora. Jom perhalusi teknik dan bahan-bahan yang digunakan olehnya sebagai rejim penjagaan wajahnya untuk kekal berseri-seri.

KHASIAT HALIA & CUKA PADA WAJAH

Amalkan cara yang paling mudah ini untuk kulit nampak bersinar, bersih dan berseri-seri. Kulit muka flawless dan menghilangkan flek-flek hitam pada wajah.

Rahsia saya dan cara-cara untuk menjaga kulit sentiasa nampak flawless dan awet muda.

Korang boleh tengok bideo ni.. cara-cara yang betul untuk dapatkan kulit cerah bersinarseperti berlian.

Bahan-bahan:

1 cawan cuka
2 ketul halia (bersih dikupas)
Sediakan 1 bekas kaca
1 mangkuk kecil ais cube

Gosok kepingan halia yang sudah diperap dengan air cuka selama 10minit secara perlahan-lahan di permukaan kulit. Selepas itu bilas dengan air dan ambil ais cube, gosok di seluruh bahagian muka.

EKSTRA INFO : Halia dan cuka yang telah diperap simpan di dalam peti ais supaya tahan lama. Tahan sehingga 3 minggu!

Manfaat cuka :
1. Mengecutkan jerawat
2. Anti aging
3. Mengurangkan bintik2 penuaan
4. Menghilangkan racun dari wajah anda

Kulit muka yang bersih mulus tanpa sedikit pun flek hitam timbul. Jeragat pun seram nak membiak. Paling penting menaikkan seri wajah.

Bahan-bahanHaliaCukaRendam halia dengan air cuka, selepas itu perap semalaman biar halia sebati dengan air cuka. Boleh tahan sampai sebulan tau… jimatt sangat kan.

Semua amalan ini saya memang amalkan setiap minggu 2-3 kali seminggu. Senang dan ringkas untuk saya yang mempunyai anak ramai. Nak pergi spa memang tak sempat. Konsisten amalkan akan dapat kesan yang sangat- sangat mulus.


“Mak Buyung 8 Bulan Tersangkut Dalam Kereta Sport” Comel Je Telatah Fizo Omar Dan Isteri

Bila sebut sahaja tentang ibu mengandung ini, pasti terbayang betapa gigihnya membawa bayi selama 9 bulan. Kebanyakan ibu hamil ini akan mengalami kesukaran terutama ketika berjalan.

Bukan itu sahaja, ada juga segelintir yang sukar untuk masuk ke dalam kereta. Sama seperti kisah pelakon Fizo Omar dan isterinya yang difahamkan tersangkut dalam kereta sport ketika mencuba untuk keluar.

Menerusi satu hantaran di lama Instagram, Fizo berkongsi sebuah video yang memaparkan kelakuan isterinya yang mencuba masuk dan keluar daripada kereta sport itu ketika usia kandungannya sudah mencecah 8 bulan.

Namun, lebih mencuit hati apabila isterinya menghadapi kesukaran untuk keluar pula setelah berjaya masuk ke dalam kereta sport tersebut.

“Ibu mengandung 8 bulan hampir terlekat dalam kereta McLaren. Kisah benar tapi sekadar hiburan sahaja,” tulis Fizo dalam nada gurauan.

Sebelum ini Fizo mengungumkan berita kehamilan anak keduanya dan mengesahkan bahawa Wan Khaleeda dan anak sulungnya Wan Maryam akan bergelar kakak.

Meninjau pula ke ruangan komen, kebanyakan netizen terhibur dengan telatah pasangan suami isteri ini.

Sumber: Instagram Fizo Omar


Khasiat Air Rendaman Kacang Bendi Ramai Tak Tahu, Inilah Rahsia Kawan Atuk Masih Kuat & Sihat Di Usia 86 Tahun!

Mungkin ramai yang tak tahu kacang bendi sejenis sayuran semula jadi yang memiliki banyak khasiat. Sayuran yang enak dimasak kari ini bersama ikan ini dikatakan mampu merawat kencing manis selain membantu mengekalkan keremajaan kerana memiliki kandungan antioksidan.

Balik kampung aritu sembang dengan kawan atuk, umur dh 86thn tp masih kuat lagi..bela lembu kambing..tanam nenas dan cili 5 ekar..

Tiada penyakit seperti adik beradik dia yg lain..tekanan darah ok, gula dlm darah ok, kencing manis xde, kolestrol rendah

Bila aku tanya apa rahsia dia…

Dia kata dia cuma amalkan minum air rendaman bendi setiap hari sejak dia msk umur 30thn

Aku pn dh msk 4 series ni, cuba la buat..arini dh lal ari ke tiga.. InshaAllah semoga aku istiqomah amalkan sampai bila2

Caranya mudah dan murah sj :

1. Beli 1 ikat kacang bendi Rm1 jer

2. Potong halus (basuh dulu ya)

3. Rendamkan 8-12jam di dalam air mineral supaya lendir bendi td keluar (x perlu rebus)

4. Minum mcm biasa, air x rasa apa2 pun

5. Bila air dah abis, rendam skali lg (boleh buat sampai 2-3x, sampai likat lendir dia abis)

6. Bendi td tu boleh la goreng kicap ke, rebus buat ulam ke atau letak dlm kari…x membazir 😬

Selamat mencuba

16 Khasiat Kacang Bendi Yang Ramai Belum Tahu..

✔Buah bendi dikatakan elok untuk perkembangan otak iaitu menguatkan daya memori otak dan kecergasan.

✔Dalam bidang perubatan traditional, biji, akar dan bunga bendi direbus dan diminum, mampu untuk melawaskan pembungan air kecil, mengurangkan bengkak atau radang, mengurangkan masalah susah bersalin, mengubati penyakit gornea dan sifilis.

✔Air rebusannya juga sesuai untuk disapu pada pelbagai jenis kudis dan bisul. Air rebusan yang dicampur gula boleh dibuat sirap ubat dan rawatan sakit kerongkong.

✔Manakala lendir ia boleh digunakan sebagai ubat untuk tujuan menyejukkan dan melembutkan kulit.

✔Biji bendi yang matang juga mempunyai potensi untuk di proses bagi mendapatkan minyak sayuran yang bermutu tinggi dan juga boleh diproses goreng untuk dijadikan bahan minuman sebagai kopi.

✔Daun muda bendi boleh dimakan sebagai sayuran ulaman manakala daun yang tua boleh diproses sebagai bahan kraftangan yang cantik.

✔Mencuci hati.

✔Menstabilkan kandungan gula dalam darah.

✔Membantu melicinkan bahagian dalam usus besar.

✔Membantu mengelakkan sembelit atau mengurangkan masalah sembelit terutama di kalangan warga tua.

✔Ia membantu pertumbuhan bakteria baik dalam saluran usus.

✔Sejenis sayuran yang amat baik untuk mereka yang murung, keletihan dan rasa tidak selesa.

✔Membantu merawat ulser dan mengurangkan kekejangan pada sendi.

✔Sifat yang beralkali membantu menutralkan asid dalam badan sekaligus membantu mengurangkan masalah penghadaman.

✔Juga ianya dapat membantu mengurangkan radang paru-paru, sakit kerongkong serta kesakitan pada dubur.

✔Air rebusan bendi boleh menyahkan toksik dan disamping itu juga boleh menstabilkan paras gula dan anti diabetes. Rendam 2 batang bendi yang dihiris besar-besar ke dalam segelas air semalaman. Pastikan gelas ditutup. Amal minum selama 2 minggu sebelum sarapan.

Sumber: dara anggun


Anak Kuat, Mak Nangis Dulu.” Emma Maembong & Suami Positif Covid-19, Video Anak Buat Swab Bikin Sebak!

Wabak Covid-19 kian menular kini, ramai yang menjadi mangsa termasuk lah golongan selebriti.

Terbaru, pelakon Emma Maembong dan suaminya, Muhammad Shazli Azhar dilaporkan positif Covid-19.

Perkara berkenaan dikongsikan sendiri oleh Emma yang telah membuat ujian swab di rumahnya.

“Melakukan ujian swab di rumah dengan @kumpulan_megaklinik_zahran. Terima kasih banyak kerana datang dan terima kasih @kai_armd @nafidzrazak kerana memberikan maklumat yang kami perlukan.

Sangat bagus n sangat profesional. mereka boleh datang ke rumah anda dan melakukannya,” tulisnya sambil berkongsi video dia sedang menjalani ujian tersebut.

Di dalam perkongsian tersebut juga, Emma memberitahu yang dia tidak mempunyai sebarang simptom, namun hasil ujian yang dikeluarkan adalah positif.

“Saya sama sekali tidak mempunyai simptom, tetapi hasil yang diperoleh adalah positif.

“Jadi, walau pun rasa sihat buat je swab test sebab kita tak tahu kalau kita ada ke tak. Sila jaga dan ikuti sop. Selamat kuarantin kepada saya,” ujarnya.

Begitu pun, keputusan ujian anak mereka, Shariq Gabriel  negatif ketika turut sama membuat test berkenaan.

Semoga dipermudahkan urusan Emma dan suami supaya cepat sembuh dan bebas dari Covid-19.  Kasihan anak mereka yang masih kecil kerana terpaksa berpisah.


Rendam 10 Minit Buat Teh Halba Lemon Madu. Petua Awet Muda Dan Dalaman Wanita.

Setiap wanita ingin memiliki kulit yang cantik, awet muda dan langsing. Oleh kerana itu, ramai yang sanggup melabur sejumlah peruntukkan untuk kembali cantik.

Selain pengambilan ‘booster’ modern, apa kata kita cuba buat booster secara alami. Guna bahan-bahan natural aje. Guna pun 3 bahan aje. Memang mudah, cuma kena rajinlah buat.

Sebagaimana perkongsian ini yang menyediakan cara-cara membuat booster cantik hanya menggunakan tiga  bahan aje.

Halba ni korang boleh rendam dalam air panas 10 minit atau rebus juga tau. Halba ni bagus untuk dalaman kita, lagi lagi wanita. Yang ada masalah kesuburan boleh cuba ikhtiar amalkan. Tak pun amalkan je #ladybooster untuk kesuburan.

Basicly air ni boleh diamalkan oleh semua orang, itulah rasa macam nak masukkan halba dalam birthday edition nanti.

Bahan simple :
Madu.
Lemon.
Halba.

Boleh pilih nak rendam atau rebus. Xde masalah. Kalau rendam dalam 10 minit dalam air panas tau.

MANFAAT MINUM AIR HALBA

Rasulullah SAW pernah bersabda “Gunakanlah halba sebagai ubat” ~ Qamus Al-Tibb
1. Mencuci perut
2. Mencuci darah kotor *mencantikkan struktur kulit dari dalam
3. Merembes insulin, mengurangkan kadar glukosa darah *merawat penyakit kencing manis.
4. Mengurangkan berlaku pengumpulan lemak-lemak baru dalam badan
5. Membantu penggunaan kalori utk meningkatkan tenaga secara semulajadi
6. Menjaga, memulih & menambah tenaga seksual
7. Membantu masalah kegemukan *mengurangkan berat badan
8. Menguatkan fungsi jantung
9. Merawat masalah sembelit & buasir
10. Melancarkan perjalanan darah
11. Mengatasi masalah senggugut ( kesakitan / ketegangan sewaktu haid & pra-haid )
12. Melegakan masalah sakit kepala / migraine
13. Menguatkan fungsi rahim, merangsang & menyubur rahim *ikhtiar utk mereka yang ingin hamil
14. Mengetatkan & meremajakan rahim
15. Menghilangkan lendir & sakit tekak
16. Membantu mengatasi masalah kekurangan darah
17. Membantu mengurangkan ketagihan rokok & dadah
18. Membantu kecerdasan kanak-kanak yg meningkat usia baligh, memelihara kekuatan badan & menggalakkan tumbesaran badan
19. Memperbanyakkan air susu ibu
20. Mengaktifkan kalenjar susu, meningkatkan saiz payudara secara semulajadi
21. Memanaskan buah pinggang & organ pembiakan
22. Memelihara keseimbangan kadar hormon dlm badan
23. Memelihara keanjalan kulit *awet muda secara semulajadi

Kredit: Puteri Kasim


9 Benda Yang Sebenarnya Jauh Lebih Kotor Daripada Mangkuk Tandas Rumah,  Ibu-Ibu Wajib Tahu Supaya Boleh Hindarkan Anak Dari Bakteria!

Seringkali kita merasakan bahawa tandas merupakan bahagian yang paling kotor di rumah dan pusat pembiakan segala bakteria dan kuman.

Sedangkan hakikatnya ada beberapa tempat yang jauh lebih kotor dan lansung tidak disangka oleh kita. Kajian para saintis, terdapat tempat yang lebih kotor dari mangkuk tandas di rumah, tanpa kita menyedarinya. Ibu-ibu kena alert dengan semua ini
supaya terhindar anak-anak daripada bakteria.

Berikut adalah senarai tersebut :

1) Sinki Dapur
Sinki Dapur sering digunakan dalam penggunaan harian. Apatah lagi jika anda kerap memasak dan menghabiskan masa didapur. Bayangkan terdapat lebih 500,000 jumlah bakteria pada setiap inci persegi dalam lubang sinki sahaja.

2) Suis Lampu / Kipas
Pernahkah anda mengelap atau membersihkan suis lampu atau kipas? Jika tidak pernah, baik masukkan dalam rutin pembersihan rumah anda. Ini kerana selama bertahun-tahun tangan kotor anda menyentuh suis tersebut ia menyumbang kepada 217, 000 jumlah bakteria per inci persegi.

3) Tombol Pintu
Seperti yang anda tahu, tangan adalah salah satu bahagian tercemar. Menyentuh tombol pintu, yang juga jarang dibersihkan mengakibatkan kuman dan bakteria dari orang lain yang telah menyentuh tombol itu berpindah ke tangan anda.

4) Papan Kekunci Komputer
Dalam satu kajian rawak daripada 33 Papan Kekunci Komputer, empat daripadanya dikategorikan “Merbahaya untuk kesihatan”.Oleh itu adalah penting lap bersih Papan Kekunci Komputer dengan kain dan detergen ringan demi menjamin kebersihannya.

5) Wang/Duit
Pesuruhjaya Kajian Kesihatan mendapati terdapat 135, 000 jumlah bakteria daripada satu not wang kertas dan purata jumlah 126, 000 dari not wang kertas yang lain. Oleh itu, pastikan anda membasuh tangan dengan bersih setelah mengendalikan wang yang
banyak.

6) Span Basuh Pinggan
Rekahan dalam span membuat ia sukar untuk membunuh dan membasmi bakteria dan kuman.Pengguna span secara umumnya hanya memindahkan bakteria dari satu tempat ke tempat lain. Cara yang mudah untuk membersihkan span adalah, panaskan dalam ketuhar gelombang microwave lebih kurang 60 saat selain ia akan menghilangkan bau juga.

7) Pemegang Pintu Peti sejuk
Seperti tombol pintu , pemegang pintu peti ais juga diguna oleh semua penghuni rumah dan menjadi tempat berkumpulnya banyak bakteria.

8) Telefon bimbit
Ia digunakan secara meluas dalam penggunaan seharian. Mengikut kajian ianya mempunyai 18 kali ganda kuman dan bakteria berbanding tempat duduk tandas.Bersihkan dan menggunakan tisu antibakteria.

9) Alat Kawalan Jauh TV
SARS, MRSA dan VRE antara bakteria yang mudah dipindahkan melalui Alat Kawalan Jauh Telivisyen. Terutamanya Alat Kawalan Jauh Telivisyen di Hotel, pastikan anda bersihkan dahulu dengan tisu basah ataupun balut ia dalam plastik semasa penginapan anda di
mana-mana hotel.


Jom Buat Sardin Sendiri, Lebih Jimat & Bebas Bahan Pengawet

Sardin antara makanan dalam tin yang menjadi kegemaran ramai.Ia enak dimasak sambal, dijadikan inti sandwich mahupun dimakan begitu sahaja.

Buat penggemar sardin yang sering membelinya memang akan mengeluh ketika ini kerana harga satu tin sardin kian mahal dan tidak berbaloi dengan kuantitinya yang sedikit.

Kalau dah begitu apakata cuba buat sendiri sardin di rumah. Cara ini lebih menjimatkan dan yang penting hidangan sardin bebas daripada bahan pengawet. Memang berbaloi.

Bahan-bahan:

1 kg Ikan Sardin

2-3 labu bawang besar (dipotong dadu)

3 ulas bawang putih (dipotong dadu)

1 inci halia (dihiris)

2 biji tomato (dipotong dadu)

1 sudu besar tomato puri

3 sudu besar sos cili

3 sudu besar sos tomato

2 sudu besar cili kisar

2 keping asam keping

1/2 cawan minyak masak

1/2 cawan Air

Sedikit garam dan perasa

Cara membuat:

Tumis bawang besar, bawang putih dan halia seketika di dalam periuk tekanan tinggi (presurre cooker)

Masukkan tomato diikuti bahan-bahan sos cili, sos tomato, cili kisar dan tomato puri, kacau sebati.

Masukkan air setengah cawan dan gaul rata.

Tambahkan garam dan perasa.

Masukkan ikan dan tutup periuk. Set high pressure selama 60-90 minit. Masak sardin hingga betul-betul lembut (sampai tulang ikan rapuh).

Info Ekstra:

1. Lepaskan ‘pressure’ perlahan-lahan dan buka penutup.

2. Sekiranya terlalu berkuah, reneh sebentar (tanpa bertutup) untuk memekatkan kuah.

3. Boleh dimakan terus atau dimasak semula mengikut kegemaran.

4. Letakkan dalam bekas kering dan simpan di dalam peti sejuk selama sebulan atau lebih tanpa bahan pengawet.

5.  Boleh juga mengguna periuk biasa cuma perlu menjaga api (api tidak terlalu besar) dan selalu dikacau supaya ikan tak melekat. Masa memasaknya pun lebih kurang sejam lebih bergantung kepada kuantiti ikan.

Sumber Resipi: Junaidah Bujang


“Walau Ada Turun Naik, Itu Ujian. Moga Kita Lalui Usia Tua Bersama.” 10 Tahun Usia Perkahwinan, Ucapan Lisa Surihani Undang Sebak!

Bagi  pasangan Datuk Yusry Abd Halim dan Datin Lisa Surihani,  pasti tidak lupa dengan tarikh yang menyatukan  mereka sebagai suami isteri yang sah.Kini, usia  perkahwinan mereka sudah menjangkau satu abad dan dikurniakan tiga orang cahaya mata.  Semalam pasangan ini meraikan ulangtahun ke-10 mereka Dalam suasana cukup simple namun cukup manis untuk dikenang.

Dalam satu perkongsian menerusi laman Instagramnya, Lisa memuatnaik ucapan istimewa buat suami yang disayangi.

“Bismillahi, masyaAllah. Sayangku  Yushby, kita telah sampai ke satu milestone bersama-sama pada hari ini. Alhamdulillah, 10 tahun yang indah.

“Siapa sangka kita akan berada di sini, setelah bertentangan mata antara satu sama lain ketika di satu majlis  hari raya.”

“Ketika itu, saya fikir ini, get real Lisa. He’s not interested. Kemudian kamu pun ada cakap bahawa kamu pun ingat tak akan ada harapan dengan saya.”

“Namun semuanya ketentuan Illahi. Saya akhirnya dapat habiskan masa bersama insan yang saya sayangi dan kini telah diberkati dengan tiga orang cahaya mata.”

“Sungguhpun ada turun naik, itu semua adalah satu ujian, saya bersyukur dan berharap akan keberkatan dari Nya, kita dapat lalui bersama-sama.”

“Semoga rasa cinta dan sayang kita akan sentiasa diberkati oleh Illahi. Semoga kita akan lalu usia tua bersama dan juga di jannah. Saya sayang kamu, baby.”

Demikian nukilan yang cukup menarik buat suami kesayangan Lisa Surihani.

Yusry juga tidak ketinggalan berkongsi momen menyambut ulangtahun mereka bersama.

Simple but sweet, itu antara Komen yang diberikan oleh warganet melihat pasangan yang sama cantik sama padan yang larut dalam emosi romantik.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Anak Penjual Durian Ni Kongsi Cara Pilih Durian Rasa Lemak Manis. Teknik Tengok Tangkai, Goncang & Kulit Durian.

Apabila tiba musim durian, sudah tentu penggemar-penggemar durian akan ‘memburu’ gerai-gerai durian di tepi-tepi jalan.

Buah yang menjadi kegilaan ramai lebih-lebih lagi jika rasanya yang sedap, lemak dan manis.

Memang durian tidak boleh dipisahkan dengan selera kita. Walaupun harganya mahal, tetap akan nampak ada yang beratur panjang nak beli durian.

Tular di media sosial mengenai tip seorang anak penjual durian yang memiliki kebun durian. Malah tipnya memang menjadi hingga mendapat perkongsian yang tinggi.

Tips Bila Membeli Durian.

Untuk pertama Kali cheq post . Sedikit ilmu utk yg xbiasa n kurang pengalaman Beli durian. Ilmu ni cheq belajar drpd pglaman hidup cheq Sebb cheq mmng anak to key n pemilik dusun2 durian ….drpd durian kampung hingga ke variety yg baru…

Bila mmbeli durian.

1. Pastikan bhgian tangkai masih lg bergetah..klu yg Baru luruh…pada bulatan tangkai tu akan Ada rasa blndir…..menandakan buah betul2 fresh.

2..jgn tertipu bile pnjual ckp Baru luruh….tangkai akan semkin mgecut dan mngecil ….mnandakn buah semkin kurang kualiti….
3..pilih buah yg tidak pecah bontot…buah yg Baru…xakan pecah…buah durian akan start merekah hari ke3 …ketika INI…rekahan bentuk line disetiap alur pangsa…semkin merosot kualiti semkin besar rekahan..kualiti tempoyak je…
4.jika suka rasa yg lemak manis2…pilih Duri pendek n Sekata……
5 .jika suka yg jenis manis melenting2 tetapi Ada rasa Pahit sedikit..pilih Duri yg melengkung sedikit….biase berduri pnjang seinci
6.untuk mngenal pasti buah elok x rosak atau bena….cium setiap pNgsa…buah yg masak Ada bau drpd setiap pangsa….ni paling mudah

7…BG yg professional….kami akan

A….goncang buah…buah masak elok Terasa Ada gegar..
B….teknik mnggaru buah…buah yg masak elok Ada bunyi lompong…mnkla buah yg muda bunyi padat …
C…durian bukit berbeza dgn durian kampung….drpd saiz(2.5-3.0 kg sebiji dan lebih)..tekstur isi ..ketebalan isi n bentuk duri… Duri lebih pendek berbanding durian kampung yg ditanam tanah rata…
D..untuk tentukan jenis warna isi durian…di bhgian tangkai tu Kikis ….ada beza warna Pada kulit Ari durian …t bile kikis sikit dgn kuku bole tgok kulit Ari durian….Ada yg hijau Ada yg coklat…coklat pun byk jenis….Sebb berbeza warna isI……jika kulit ari kuning…isi juga kuning….n jika dikikis kulit tebal. .isi pun tebal….BG durian bukit isi tembaga….buah durian sendiri coklat Perang MCm tembaga……..utk tip yg INI…cheq minta maaf Sebb x dpt buat live…Sebb cheq terikat dgn kije hakiki yg mnyebabkn xbole merentasI negeri……cheq a per nah wat video tahun 2019..abiss cheq kene Maki n kene kecam dgn peniaga2 durian…sampaikn fb cheq kn hacked Sebb cheq byk share ilmu pilih buah2 ..durian/cempedak / dokong / manggis….
Sedikit coretan ilmu ….n tip pilih durian…drpd seorg anak Kebun….cheq tidak berjual di

DLM group INI…sekadar berkongsi ilmu shj….Sebb kesian Beli mahal2 tp buruk….yg mnjual ITU dieorg bukan pemilik Kebun..Sebb tu mereka kejar untung……
Wassalammm
BG yg Bertanya….dimana…..durian ni durian bukit sahom…kampar perak …Kebun saya tepi Hi way plus….jika ke..utara…nmpk air terjun….situ lah antara lokasi Kebun n dusun2 .

Tip menjadi!

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Nak Beli Susu Anak, Barang Dapur Memang Aku Usahakan.” Ozlynn Dedah Terima DM Beratus Sehari Minta Bantuan, Undang Sebak!

Rata-rata orang kini hidup dalam kesempitan akibat pandemik covid-19 yang melanda. ramai yang menderita bukan hanya kehilangan ahli keluarga bahkan ada yang tiada pekerjaan, harta benda segalanya hilang akibat penangan wabak ini.

Penularan virus Covid-19 di negara ini menyaksikan kes meningkat saban hari, memaksa kerajaan melaksanakan Perintah Kawalan Pergerakan (PKP). Ini menyebabkan hampir semua sektor dan industri pekerjaan tempatan lumpuh.

Sekali gus menyebabkan sumber pendapatan terjejas. ADa keluarga yang mengharapkan bantuan bagi meneruskan kelangsungan kehidupan. Untuk mereka yang masih berkemampuan inilah waktu menghulurkan sumbangan.

Perkongsian dari Ozlynn Wati yang merupakan isteri kepada Johan Rajalawak turut mengundang kesedihan di kalangan warga maya.

Muka penat.. penat asik duk umah.. xleh pi playground.. xleh g school.. kesian.. sungguh mmg kesian.. kes x turun2.. selangor makin membiak dgn jaya nya.. kebanyakan yg kita dgr dari kluster kilang2.. betul ke? If betul sampainya hati.. kita semua puas jaga SOP sana sini.. kena saman pun ada.. sedihlah.. harap perkara ni dpt dicegah.. kasihan pd yg xde kerja xde la gaji.

Begitu pun, Ozlynn mengakui terpaksa berhati-hati bimbang ada yang mengambil kesempatan.

byk sektor2 yg tersepit.. bila bukak dm sendiri sehari beratus dm mintak bantuan.. selagi boleh aku bantu.. cuma bkn la ig private, ig yg baru buat, ig yg dh lama x aktif.. sb dlm keadaan mcm ni ramai jugak yg amik kesempatan.. kasihan pd yg benar2 memerlukan.. nak beli susu anak, brg dapur mmg aku cuba usahakan.

Dalam masa yang sama, ibu kepada lima cahaya mata ini menitipkan doa semoga covid-19 ini segera berlalu dan keadaan kembali seperti sediakala.

Tapi kalau yg kena kejar ah long, umah dh x byr 3 bulan, Allahu, maaflah.. mmg x le teman berdaya.. Semoga kita semua kembali seperti dulu.. ceria dan dpt bersama2 keluarga tanpa ada rasa was2.. smpkan mak x sihat pun kita x boleh jenguk.. harap sgt semua ni berakhir dgn cpt😢 Aameen Yaa Rabb.. korg semua pls jgn putus doa ok.. ❤

Perkongsian dari Ozlynnn turut mendapat reaksi ramai. Ada yang meluahkan pengalaman sendiri. Tak kurang yang memohon dititipkan doa agar mereka terus kuat menghadapi dugaan ini.

Doakan peniaga online kecil seperti kami ni

terkesan betul pkp kalini . husband dah sebulan cuti tanpa gaji . saya pulak sarat ngandung anak ke 3 . kadang pikir mana nak cekau duit kalau sampai masa nak beranak nanti masih lockdown lagi😢 . semoga kami sama2 kuat hadap semua nie sebab takut dengar banyak kes bunuh diri sebab murung .

Sabar lah kak.. saya yang berkerja kilang pon kalau boleh taknak berkerja. Kawan sini sana kena covid. Apa boleh buat kak. Tak kerja takde duit.. kalau kerja ni lah risiko kami kena hadap… 😢

Doakan kami perniaga2 on9 kecil seperti kami ni 😢

Kasihan budak-budak yang membesar hadapi dugaan begini


Minum Jus Hijau, Bukan Je Kurus Tapi Kulit Makin Licin. Ni Yang Ibu Anak 2 Ni Amalkan!

Ibu beranak dua ini jika dilihat sekali pandang persis anak dara, wajahnya comel dan memiliki rangka tubuh yang kecil molek. Namun siapa sanga, sebelum ini berat badannya pernah mencapai 70kg.

Pelbagai usaha dilakukan pada Ogos 2017 dan kini alhamdulillah berat badannya mencapai berat badan ideal, iaitu 55kg setelah mengamalkan minum Jus Hijau atau pun dikatakan sebagai Jus Singkir Lemak olehnya.

Dan ini antara perkongsian apa yang dirasakan dan perubahan yang berlaku pada dirinya setelah amalkan sebulan minuman tersebut.

2.  Kulit makin licin

Bila umur dah masuk 24 ni, eh 34. Kulit makin kasar. Tapi sejak minum green juice bulan lepas. Terasa kehalusannya dalam 30%. Mungkin lepas 3 bulan istiqomah, percentage halus boleh meningkat.

3. Usus menyanyi riang gembira setiap hari.

Dah bagi hint usus gembira, faham faham la kan.

Idea resepi Green Juice a.k.a Jus Singkir Lemak:

1. Lettuce + Epal Hijau + Lemon

2. Brokoli + Epal Hijau + Lemon
3. Pegaga + Epal Hijau + Jambu
4. Lettuce + saleri + pisang
5. Pegaga + brokoli + epal hijau

Tip:
– Tak perlu risau sukatan, campak campak je. Bukan nak buat kek ni.
– Pilih sayur berdaun hijau / sayur hijau dan at least 1 buah citrus seperti lemon atau epal hijau.
– Boleh guna air sejuk atau air biasa
– Boleh tambah protein powder jika mahu

Kenapa Jus Singkir Lemak ni green juice? Bukan jus warna lain?
– Jus warna lain sangat bagus, tapi sayur / buah hijau tersangat kaya dengan micronutrient (zat surih).
– Sesetengah micronutrient dalam sayur tu tak dapat diesktrak utk proses sebagai pil supplement. Tak perlu percaya pada khabar2 angin yg kata makan supplement dah tak perlu makan sayur atau buah lagi.
– Nutrient dalam green juice bantu cepatkan penyingkiran lemak lemak degil yang tebal tu dengan pantas.


Pegang Janji Dengan Arwah Ibu Untuk Jaga Adik. Itu Yang Buatkan Hubungan Nampak ‘Sweet’!

Menjaga hubungan adik beradik untuk kekal rapat dan mesra sepanjang waktu mungkin tidak semudah yang diharapkan. Apatah lagi sekiranya sudah besar panjang, ada haluan masing-masing. Seorang ke hulu seorang ke hilir. Jika inilah yang berlarutan, lama kelamaan hubungan adik beradik akan menjadi renggang dan tidak hairanlah akan jarang dapat melakukan aktiviti bersama-sama, tidak sepertimana waktu kecil dahulu.

Namun berbeza dengan apa pasangan adik beradik ini lakukan. Emeer Ismail melayan adik perempuannya Fazwa Ismail dilihat cukup mesra penuh dengan kasih sayang. Banyak gambar-gambar pasangan adik beradik ini dikongsikan di akaun twitter.

Menurut Emeer disebabkan sering merakam gambar berdua dengan adiknya itu menyebabkan ramai tersalah anggap hubungan seperti pasangan kekasih.

“Member-member aku yang tengok gambar ni semua cakap “dah macam girlfriend” atau yang baru kenal aku akan cakap “date dengan awek” haha sorrylah maybe cara aku layan adik aku nampak macam dia girlfriend aku. hm patutlah takde siapa nak usha aku maybe dia ingat aku dah berpunya”

Gaduh-gaduh manja adik beradik

Pegang janji dengan arwah mak, yang dibuat sejak 11 tahun lalu.


Perokok Lebih Kritikal Keadaannya Jika Dijangkiti Covid-19. Dr Ni Jelaskan Sebabnya!

Usaha untuk menghentikan daripada virus covid-19  terus tersebar, umumnya kita semua perlu mengawal pergerakan dengan melaksanakan PKP secara berdisiplin.

Selain itu, kita juga diminta untuk meningkatkan amalan penjagaan kesihatan dan sekali gus mengamalkan gaya hidup sihat.

Pun begitu, bagaimana dengan perokok?

Untuk lebih jelas situasi tersebut, doktor ini kongsikan satu kisah yang diharapkan dapat menjentik hati kaum adam terutamanya buat mereka yang kita sayangi dalam keluarga untuk segera berhenti merokok.

“Doktor, pesakit bilik dekon spo2 drop!!”

Seperti yang dijangka. Aku tak tangguh terus berlari dengan gaya Usain Bolt.

“Prepare for intubation!”

“Encik, oksigen dalam badan kurang sangat ni. Kita akan bantu dengan masukkan tiub pernafasan. Sebelum tu kita akan bagi ubat tidur. Encik ikut saya mengucap ya”

“Ashadu Alla Ilahaillah Wa Ashadu Anna Muhammadurasullulah…”

Kalimah syahadah dibisikkan ke telinga pesakit sebelum ubat tidur dimasukkan.
Perlahan. Tenang. Yang berada disitu mengharapkan rahmat dan bantuan Allah saja semata-mata. Kita hanya mampu berusaha.

Pesakit ini masih muda. Baru 34 tahun. Tiada sejarah penyakit cuma seorang perokok tegar. Tiada kontak rapat. Dikejarkan ke hospital kerana sesak nafas.

Pada mulanya diberi bantuan oksigen dari luar, nampak kandungan oksigen dalam badan masih stabil tetapi xray dada teruk. Kami syak kemungkinan besar pesakit dijangkiti covid-19.

Covid-19 akan melekat di ACE2 reseptor di paru-paru dan perokok mempunyai ACE2 reseptor yang sangat tinggi. Mereka akan mengalami jangkitan yang teruk jika dijangkiti covid-19.

Semakin banyak ACE2 reseptor, semakin banyaklah virus ini memasuki badan. Dalam masa yang singkat, pesakit akan sesak nafas dan keadaan ini dipanggil ARDS (Acute Respiratory Distress Syndrome).

“Puan ni isteri kepada En. K?”

“Ya,saya.”

“Saya doktor yang merawat suami puan. Kandungan oksigen dalam badan suami puan tadi terlalu kurang. Kami terpaksa masukkan tiub pernafasan.”

“Ya Allah. Boleh saya jumpa dia sekejap doktor”

Kelihatan sesekali dia menggosok perutnya yang sedang sarat mengandung.

“Maaf puan, tidak dibenarkan sesiapa pun jumpa pesakit. Kami syak suami puan dijangkiti Covid-19.”

Terus kelu. Tak tertahan-tahan air matanya menderu-deru meleleh dipipi.

Antara memikirkan untung nasib suaminya dan keadaan hari depan. Bagaimanalah mahu menghadapi situasi ini dalam keadaan sarat mengandung.

Benar, bukan mudah untuk berhenti. Bukan tak mahu berhenti. Dah berkali cuba tapi gagal. Terus kecewa dan berhenti untuk cuba lagi.

Tapi ingat lah yang kita ada isteri yang memerlukan kasih sayang seorang suami, ada bakal anak kecil yang dahagakan kasih sayang seorang ayah dan kita juga ada ibu bapa yang rindukan kehadiran seorang anak.

Kita perlu korbankan rasa kecewa dan putus asa untuk cuba terus berhenti merokok. Kita perlu korbankan rasa ketagih pada rokok. Kita perlu berkorban demi orang-orang yang paling kita sayang.

Kehadiran wabak ini sepatutnya dapat menginsafi semua perokok. Rebutlah peluang untuk berhenti merokok. Inilah masanya.

Ingat, paru-paru perokok adalah syurga buat virus ini.

Minta tolong kongsikan cerita ini pada yang masih merokok agar mereka berwaspada dan diberi kekuatan untuk berhenti merokok.

-rokok itu hanya nikmat seketika tapi derita keakhir usia-


Batuk Dah Lama Tak Hilang-hilang? Nah, Cuba 5 Petua Ni!

Memang diakui cuaca masa ini memang panas dan kering, jadi tidak hairanlah bila ramai tidak sihat dan sering batuk-batuk. Hal ini tentu sahaja tidak memberikan keselesaan kapada kita apatah lagi  jika di waktu malam pun terbatuk-batuk hingga menyebabkan tidur terganggu. Lagi bertambah kasihan, jika anak-anak kita juga mengalami batuk berpanjangan.

Andainya telah dicuba pelbagai ubat, namun tidak berkurangan ada baiknya dicuba petua dan amalan orang dulu-dulu. Mungkin sesuai dan serasi!

Limau nipis + Kicap

Ambil limau nipis dan perah ambil jusnya. Kemudian letakkan kicap dangaul sebati sebelum diminum. Amalkan sehingga batuk reda.

Madu

Ini antara petua yang cukup popular dan berkesan untuk menghilangkan batuk. Caranya ambil sesudu madu dan dibancuh dengan air suam. Ulang minum air ini dua kali sehari dan batuk biasanya akan reda.

Daun Pudina

Ambil daun pudina 10 helai dan direbus. Setelah itu tambahkan madu dan perahan lemon. Minum dan sebaiknya amalkan dua kali sehari.

Halia

Selain dapat meredakan batuk, halia juga dikatakan dapat mencairkan kahak dan melegakan tekak. Untuk itu, halia hendaklah direbus dan minum airnya. Lakukan amalan ini sehingga batuk berkurangan.

Dan ini pula petua hilangkan batuk untuk bayi berusia 6 bulan ke atas dengan menggunakan buah delima. Petua ini dikongsikan oleh Farhany Ami Murad.

Katanya ini alternatif daripada pemberian madu. Sebab madu tak bagus untuk anak bawah 2 tahun. Delima ini tergolong dalam kategori yang boleh hilangkan mukus. Dan setelah diberikan jus delima tersebut anaknya alami hingus cair (perlu disedut dan lap selalu), lendir akan keluar ikut poopoo baby.

Bahan-bahan:

cara-caranya:

1. Ambil beberapa biji buah delima

2. Mak bersihkan tangan dulu. Pastu picit buah delima sampai keluar jusnya. Biji-biji tu buang ambil pati jusnya.

3. Masukkan jus pati delima dalam syringe ubat. Berikan pada anak yang batuk.

Nasihatnya, kalau makin teruk please refer doktor ya.

Kredit : Farhany Ami Murad


“Kecantikan Semulajadi Menyerlah Bila Berhijab.” Fizo Omar Kongsi Foto Isteri Berhijab, Warganet Titip Doa Istiqamah!

Perkongsian foto isteri kepada usahawan serta pelakon terkenal, Fizo Omar yang mengenakan hijab meraih perhatian ramai.

Menerusi perkongsian tersebut, Fazeera Nazri tampak anggun dan manis berhijab ketika menghadiri kursus selama empat hari.

Rata-rata warga maya memuji penampilan tersebut dan mendoakan semoga Fazeera istiqamah dalam menutup aurat.

Sekadar info, Fizo bernika dengan bekas pramugari, Fazeera Nazri Aziz pada 21 Oktober 2021 dalam satu majlis tertutup yang diadakan di Janda Baik, Pahang.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Tiga Tulang Rusuknya Retak & ‘Collarbone’ Sebelah Kiri Patah Empat.” Sazzy Falak Kongsi Berita Suami Cedera Kemalangan Basikal

Lama tidak mendengar berita pasangan ini. Semalam, pelakon dan hos, Sazzy Falak berkongsi berita suaminya cedera dalam satu kemalangan ketika mengayuh basikal.

Tanpa menjelaskan secara detail kemalangan tersebut, Sazzy menerusi  instagram Stories miliknya hanya memberitahu suaminya terjatuh teruk (bad fall) ketika berbasikal bersama kawan-kawan.

“Akhirnya ada masa untuk update. Terima kasih kepada semua yang mengambil berat, memberikan ucapan serta doa. Suami Nash Idrus berada dalam keadaan stabil, Alhamdulillah.

“Collarbone sebelah kirinya patah empat dan tiga tulang rusuknya retak. Walaupun dia mengalami concussion selepas kemalangan, CT scan menunjukkan semuanya berkeadaan baik,” tulis Sazzy.

Menurut Sazzy lagi, ketika ini mereka sedang menanti berita daripada pasukan orthopaedic sama ada suaminya perlu menjalani pembedahan atau tidak.

Tambah Sazzy lagi, paru-paru Nazril tidak mengalami sebarang kecederaan dan pasukan pembedahan memberitahu tulang rusuknya akan baik sendiri tetapi memerlukan masa.

“Dia akan berada di hospital beberapa hari untuk pemantauan,” tambah Sazzy lagi.

Sazzy atau nama penuhnya Sazlini Shamsul Falak berkahwin dengan Nazril Idrus pada 2006. Pasangan ini dikurniakan bayi kembar perempuan yang bernama Lily Imaan dan Tiara Rose.


Cantikkan Rumah Dengan Wallpaper, DIY Pasang Wallpaper Sendiri, Ikut Langkah Ni Je, Mudah!

Memasuki bulan Rejap pasti ramai ibu-ibu yang sudah mula mempersiapkan rumah sebagai persiapan menyambut Ramadhan dan seterusnya Syawal yang mulia.

Mulalah merancang nak tukar langsir, cadar dan hiasan-hiasan rumah. Tapi tak kurang juga yang merancang untuk menukar keseluruhan mood rumah dengan memasang wallpaper atau kertas dinding bagi menampakkan kelainan.

Memang cantik juga kalau sesekali ubah mood raya. Barulah rasa lebih semangat nak sambut raya. Tak gitu? Memasang kertas dinding ini sebenarnya tidaklah sesukar mana, hanya perlukan sedikit ketelitian dan semangat yang tinggi.

Ok…inilah kaedah memasang wallpaper sendiri. Apa yang diperlukan ialah wallpaper secukupnya. Tangga jangan lupa ya.

Bahan-bahan:

Kertas wallpaper
Pisau
Pita ukur
Pembaris
Scope/span
Gam

1. Korang ukur la tinggi dinding kemudian potong wallpaper mengikut ukuran tadi (tapi lebihkan sedikit untuk security step..hehee)

2. Lepas tu, sapu gam pada keseluruhan bahagian belakang wallpaper. Lipat bahagian atas sampai ke tengah, dan bahagian bawah ke tengah.

3. Kemudian tampallah kat dinding. Adjustkan mana yang senget. Gunakan scope atau span untuk buang gelembung dan merapikan bahagian sudut atas dan bawah serta bahagian sudut-sudut lain jika ada. Kertas yang lebih tu potong laaa….

4. Pasal gam tadi, pakar kata cari yang jenis serbuk lepas tu bancuh sendiri. Tapi aku cari tak jumpa aku pakai jenis cecair dah siap. Sekali punya la berat nak sapu…pehhh!!

5. Kemudian ulangi step tadi sampai la siap semuanya.

Dinding ni tak la besar sangat, tapi dari jam 8 sampai jam 2 petang aku buat baru siap. Perghh memang mencabar. Memang kena la upah pasang sekitar RM150/gulung yang orang cakap.

Satu gulung aku dapat 3 potong

Sudah siap..

Bahagian sebelah…siap gak.

Jenuh menyamakan bunga tu wehhh. Itu belum lagi garisan, gelembung…memang tinggi skill….hihihiiii.

Selamat mencuba.


Alert Lebih 20 Produk Yang Ada Kapur Barus.  Tak Selamat Anak Bawah Dua Tahun, Didakwa Akibatkan Sawan!

Menerusi perkongsian portal ini yang mendapat lebih 36K share memberi peringatan kepada ibu bapa bahawa membaca dahulu arahan penggunaan dan kandungan kepada produk kesihatan yang ada dipasaran.

Ikuti lanjut hurian ini.

Anak saya tiba-tiba rebah. Tangannya menggenggam erat mainan anak patung dan menggeletar. Seperti terkena renjatan elektrik badannya. Matanya ke atas, giginya pula menggigit. Seluarnya juga basah.

Aiman! Aiman! Tiada respon diberikan.

“Dia selsema tadi. Saya sapukan ubat angin di hidung untuk hilangkan selsema.” Terang si ibu kepada doktor di wad kecemasan hospital.

Doktor menerangkan Aiman mengalami sawan. Ianya berpunca daripada ubat yang diberikan. Ianya mengandung Camphor atau kapur barus.

Ibu dan ayah. Produk yang mempunyai kapur barus tidak digalakkan untuk kanak-kanak berumur bawah dua tahun.  Kanak-kanak berisiko untuk mendapat sawan

Jika termakan, ianya juga boleh menyebabkan keracunan dan juga kematian.

Gejala lain – mulut dan tekak rasa terbakar, loya atau muntah, pening, keliru, dan juga masalah penglihatan. (Berlaku dalam masa 5-90 minit).

ALERT PRODUK INI

Berikut produk kesihatan yang tidak sesuai untuk kanak-kanak bawah dua tahun.

Alert maklumat ini untuk keselamat anak-anak terutama di bawah umur dua tahun.


Dah Habis Tempoh ‘Honeymoon’, Sekolah Dibuka Semula 15 Julai Ini

Menteri Kanan (Pendidikan), Dr Radzi Jidin petang ini telah mengumumkan tentang pembukaan sekolah mengikut tarikh-tarikh yang telah ditetapkan.

Menurut beliau, bagi sekolah menengah, murid Tingkatan 1 hingga Tingkatan 4 serta murid Kelas Peralihan akan kembali ke sekolah bermula pada hari Rabu, 15 Julai 2020.

Untuk sekolah rendah pula, murid Tahun 5 dan Tahun 6 akan kembali ke sekolah pada hari Rabu, 15 Julai 2020.

Manakala, tarikh pembukaan semula sekolah bagi murid Tahun 1 hingga Tahun 4 adalah pada hari Rabu, 22 Julai 2020.

Di samping itu, keputusan penawaran kemasukan calon lepasan SPM 2019 ke Tingkatan 6 Semester 1 Tahun 2020 boleh disemak mulai hari ini melalui portal KPM dan akan mendaftar pada hari Rabu, 15 Julai 2020.

Tarikh pembukaan semula sekolah ini terpakai kepada semua sekolah dan mana- mana institusi pendidikan yang berdaftar dengan KPM. Bagi sekolah yang tidak berdaftar dengan KPM pula, mereka juga disaran untuk turut mengikut tarikh pembukaan penuh sekolah yang ditetapkan.

Dalam pada itu, bagi mengambil kira aspek penjarakan sosial, pengoperasian sekolah perlu dilaksanakan dengan menggunakan pendekatan berbeza mengikut kapasiti dan keupayaan masing-masing mengikut model yang telah ditetapkan :-

Model pertama adalah Model Satu Sesi.

Model kedua adalah Model Dua Sesi.

Model yang ketiga adalah Model Penggiliran.

Bagi Model Penggiliran untuk sekolah menengah, murid Tingkatan 5 dan 6 perlu hadir ke sekolah setiap hari. Manakala kehadiran murid Tingkatan 1 hingga 4 perlu dibuat secara bergilir-gilir mengikut kelas atau aliran tertentu.

Tambah beliau, untuk pusat tuisyen pusat bahasa, pusat perkembangan dan sebagainya boleh dibuka semula. KPM ingin memaklumkan bahawa semua Institusi
Pendidikan Swasta di bawah kategori pusat yang berdaftar dengan KPM boleh dibuka semula pada hari Rabu, 15 Julai 2020.


“Tidurlah, Rehat Lah. Syurga Tempat Kamu Sayang.” 3 Bulan Derita Masalah Jantung, Akhirnya Anak Ali Puteh Meninggal Dunia

Selepas tiga bulan menanggung derita,Sharifah Ainul Nur Mardhiah yang merupakan puteri kedua pelawak Ali Puteh akhirnya menghembuskan nafas terakhir. Ainul, 3 bulan mengalami masalah injap jantung terbalik dan jantung berlubang sejak dilahirkan.

Berita tersebut dikongsikan oleh Ali. Dalam perjkongsian tersebut, Ali dan isterinya, Melati redha dengan pemergian anak syurga itu.

“Saya dan Melati tak kuat, tapi kami sudah redha dan bersedia untuk hari ini. Sejak Jumaat lalu doktor sudah beritahu tentang kondisi Ainul yang bergantung dengan mesin bantuan pernafasan,” katanya.

Ainul disahkan meninggal dunia selepas mesin bantuan pernafasan di cabut kira-kira jam 11.30 pagi tadi.

Tambah Ali, apa yang menyentuh hatinya ialah semangat Ainul untuk meneruskan hidup.

“Sepatutnya doktor cabut mesin bantuan pernafasan pada Jumaat lepas tetapi Ainul buka mata, aktif dan memberikan reaksi positif.

“Doktor pun dah mula gembira, tetapi apabila mesin dicabut Ainul tidak bernafas. Paru-parunya hanya berfungsi 20 peratus.

“Dan satu lagi pembedahan dilakukan dan doktor beritahu hari Isnin mesin akan ditanggalkan dan memintan saya serta isteri redha dengan apa jua kemungkinan.

“Ainul mahu bersama kami walaupun hanya dua bulan…,” katanya menahan sebak.

Berita tersebut turut dimuat naik menerusi laman instagramnya sebentar tadi.

"Salam semua..nk bgtau pada semua anak sy sharifah nur ainul mardhiah dah kembali kepada penciptanya..sedekah alfatihah buat anak syurga ini..tggu walid dan ibu disana…

"Tidur lah syg…Rehat lah syg…syurga tempat kamu sayang..!! Allahuakbar…

Rakan artis turut berkongsi rasa duka dan sedih atas perkhabaran tersebut sambil mengucapkan takziah buat keluarga Ali.


“Harap Jadi Kenangan Manis Untuk Anak.” Derita Kanser Otak Tahap 4, Impian Danial  Rasa Jadi Anggota Bomba Tercapai

Saat mengetahui anak mereka menghidap penyakit yang membawa maut, hanya Tuhan yang tahu perasaan ketika itu. Biar diuji dengan dugaan berat itu, ibu bapa ini sedaya upaya memenuhi permintaan anak kecilnya.

Adik Ahmad Danial bin Ahmad Suhairi, 7 tahun telah diberi kejutan oleh Pengarah Bomba dan Penyelamat Pahang yang menyantuni kanak-kanak tersebut dengan memakaikannya pakaian seragam bomba serta bergambar dengan anggota bomba yang lain.

Adik Danial yang bercita-cita untuk menjadi anggota bomba telah dibawa menaiki jentera jabatan bomba yang dipandu sendiri oleh Pengarah Bomba Pahang, Nor Hisham Mohammad.

Menurut Ahmad Suhairi yang juga bapa kepada adik Danial, sebelum anaknya berada dalam keadaan tidak berdaya, dia ada menyuarakan hasrat untuk menjadi anggota bomba kepada Persatuan Sokongan Anak-anak Kanser (PESONA) dan tidak menyangka impian itu direalisasikan.

Ahmad Suhairi Ali, 33, berkata walaupun anaknya tidak boleh menunjukkan sebarang reaksi, namun beliau percaya anak sulung daripada tiga beradik itu berasa gembira lebih-lebih lagi apabila berpeluang menaiki jentera bomba.

“Menurut doktor yang merawatnya, tiada ubat boleh merawat atau memulihkannya lagi, jadi kami reda dan akan buat sehabis baik untuk menggembirakannya.

“Danial memang ingin sangat menjadi anggota bomba. Setiap kali melihat jentera atau aksi anggota bomba, dia akan teruja dan beritahu bomba adalah wira penyelamat yang hebat.

Ahmad Suhairi berkata Ahmad Danial, 7, dikesan menghidap penyakit  kanser otak jenis Diffuse Intrinsic Pontine Glioma (DIPG) tahap empat pada Mac lepas, apabila menjalani pemeriksaan di Hospital Universiti Islam Antarabangsa Malaysia di sini ekoran keadaan matanya yang juling.

“Kami beranggapan mungkin Danial hanya mengalami sindrom ‘mata malas’ namun setelah pemeriksaan, doktor mengesahkan dia menghidap kanser otak sebelum disahkan sebagai kanser jenis DIPG.

Kanser otak DIPG adalah sangat jarang ditemui dan dikatakan tidak memberi peluang sembuh kepada penghidapnya dengan kadar survival ialah sifar, namun kami masih mengharapkan keajaiban akan berlaku dan akan terus berusaha sebaik mungkin,” katanya.

Ahmad Suhairi berkata kesihatan anaknya yang sebelum ini belajar di Sekolah Rendah Agama (SRA) Al-Irsyad di sini, merosot dengan cepat dan hanya terlantar serta tidak lagi mampu memberi respons fizikal sejak Mei lepas.

Disebabkan sifat kanser itu, Ahmad Suhairi berkata Danial tidak dapat menjalani sebarang rawatan seperti kimoterapi atau radioterapi dan diisytiharkan berada dalam keadaan paliatif.

Kini dia hanya terlantar di rumah sejak Mei lalu dan hanya bergantung kepada ubat- ubatan hospital sahaja. Malah, segala  urusan hariannya hanya bergantung kepada ibu bapa untuk menguruskan selain perlu menggunakan kerusi roda untuk bergerak.

Permintaan terakhir kanak-kanak penghidap kanser otak.Ahmad Danial Ahmad Suhairi disahkan mengidap kanser otak tahap empat; dan urusan hariannya hanya bergantung kepada ibu bapanya selain menggunakan kerusi roda untuk bergerak.Ahmad Danial bercita-cita mahu menjadi bomba namun pakar perubatan mengesahkan peluang untuk kanak-kanak ini meneruskan hidup amat tipis…Sama-sama kita doakan mereka.***Video ini adalah suntingan amatur wartawan TV3 Fazli Ahmad selepas membuat liputan.

Sumber: Bernama

video:  Fazli Ahmad


Anak Remaja Alami Senggugut Teruk, Ibu Sila Pulihkan Dengan Rawatan Ini, Herba Antara Paling Mujarab!

Semua wanita pastinya telah sedia maklum dengan masalah senggugut yang kerap menyerang mereka setiap bulan.

Bagi wanita dan ibu mungkin sudah terbiasa dengan keadaan ini namun jika anak remaja yang mula mengalaminya pasti mereka tidak dapat menahan diri daripada rasa kasihan.

Sebagai ibu pastinya kita turut rasa runsing memikirkan kesakitan yang ditanggung anak remaja kita. Sebenarnya herba merupakan antara rawatan mujarab yang ibu boleh usahakan untuk merawat anak gadis yang senggugut.

Pilih Herba
Senggugut berlaku disebabkan terjadinya pengecutan di dinding rahim. Selain ubat penahan sakit khusus untuknya, herba juga dikatakan mujarab mengubati senggugut. Tumbuh-tumbuhan dan herba sememangnya baik untuk kesihatan dalaman kita. Bagi wanita, herba punya banyak kelebihan dalam kesihatan dan penjagaan diri.

Teh Pahit
Teh pahit tanpa gula dikatakan dapat meringankan masalah senggugut.Teh ini diminum segelas ketika sakit senggugut memuncak. Jangan tambah gula kerana ini akan menghilangkan kesannya.

Petola
Buah petola yang biasanya ditanam dikampung-kampung juga dikatakan dapat mengurangkan kesakitan senggugut. Ia dapat diamalkan dengan mudah sekali kerana kita cuma perlu makan sebarang masakan dari petola ini selama seminggu sebelum kedatangan haid.

Kunyit
Ada pula yang mengamalkan pengambilan kunyit, asam jawa dan gula merah yang direbus. Segelas rebusan ini diminum selepas makan tengahari dan segelas lagi selepas makan malam, seminggu sebelum kedatangan haid.

Kucai
Kucai mentah yang selalunya dijadikan sayur juga boleh membantu. Caranya, jus kucai ini diminum 3 kali sehari semasa kedatangan haid.

Selamat mencuba!


Awas, 5 Faktor Penyebab Kenapa Anak Boleh Jadi Biadap. Ibu Bapa Wajib Tahu!

Kaki buli,  biadap, suka melawan dan pelbagai lagi perangai anak-anak baik dulu sehingga sekarang. Bezanya zaman dahulu tiada media sosial yang melaporkan hal ini secara meluas seperti sekarang.

1. Tengah Fasa Egocentric

? Dalam umur 2-4 tahun ni anak kita dalam fasa egocentric lagi. Yang ni takpe, jangan risau. Anak kita nampak macam biadap, tapi sebenarnya dia tengah membina karakter diri. Kita kena bersabar dan tenang tapi jangan sampai tak tegur ye. Kalau anak biadap, kena tegur tapi bagi la SEBAB kenapa perbuatan dia tu salah. Jangan tegur tanpa bagitahu KENAPA perbuatan tu salah.

2. Anak Rasa Tak Selamat

? Kadang-kadang kita teremosi terlebih sangat sampai anak kecil kita rasa tak selamat. Tu la puncanya TRUST anak kita pada kita jadi hancur. Masa anak kecil ni la dia nak kena ada someone yang dia TRUST. Bila anak rasa tak selamat je memanjang, otak dia akan bertindakbalas dengan 3F :

I. Fight ▶ melawan. Ni la antara punca biadap
II. Flight ▶ dia akan jadi penakut dan pasif
III. Freeze ▶ anak jadi konfius dan pendiam

3. Pengaruh Eksternal

? Sepatutnya mak ayah la yang kena pengaruhi anak tapi bila masa kita kurang bersama anak, selalu sibuk memanjang dan hadap handphone 24 jam je maka anak akan cari sumber luar untuk dia ikuti. Tu yang anak jadi mudah terpengaruh dengan anasir jahat di luar sana.

4. Mak Ayah Pendengar Yang Teruk

? Anak biadap ni kadang-kadang sebab dia rasa tak didengari. Ye, tu salah satu cara anak kita nak berkomunikasi dan nak bagitahu kita sesuatu walaupun sebenarnya cara tu salah. Salah kita juga, sebab tak tahu nak baca emosi anak kita. Ada masanya dia perlukan penghargaan kita, ada masanya dia nak kita puji pencapaian dia. Tapi kita tak dengar, sebab kita sibuk dengan hidup kita je!

5. Mirroring
? Yes, anak kita adalah peniru yang sangat hebat. Bila dia nampak kita kurang ajar dengan atuk dan nenek dia, dia akan tiru! Bila dia nampak kira kurang hormat pada suami kita, dia akan tiru! Bila dia nampak kita tak hormat, kasar, biadap dan suka menyuruh tanpa kasih sayang pada isteri kita, anak kita pun akan ikut tiru!


Mengingau Dari Tidur, Budak Lelaki 12 Tahun Jatuh Tingkat 11 ‘Pergi’ Selamanya

Seorang kanak-kanak lelaki yang terjatuh daripada kediaman keluarganya di tingkat 11 di Rumah Pangsa Larkin di Jalan Garuda di sini semalam dilaporkan telah meninggal dunia tengah malam hari ini.

Mangsa yang berusia 12 tahun itu pada mulanya mengalami kecederaan patah tangan kiri selepas dilaporkan terjatuh daripada tempat tinggi sebelum dibawa ke Hospital Sultanah Aminah (HSA) untuk rawatan.

Ketua Polis Daerah Johor Bahru Selatan, Asisten Komisioner Raub Selamat berkata, mangsa bagaimanapun dilaporkan meninggal dunia pada pukul 12.30 malam tadi ketika sedang menerima rawatan.

“Polis mengesahkan terdapat kes berkenaan, dan kematian kanak-kanak lelaki berkenaan dilaporkan sebagai mati mengejut (SDR),” katanya ketika dihubungi di sini hari ini.

Difahamkan, kanak-kanak tersebut merupakan anak tunggal dan berada dalam keadaan tidak sihat setelah demam beberapa hari.

Dalam kejadian berkenaan, kanak-kanak itu dikatakan sedang tidur sebelum mengigau sehingga menyebabkan dia terjatuh daripada ketinggian itu.

Sementara itu, Komander Operasi dari Balai Bomba dan Penyelamat (BBP) Larkin, Pegawai Bomba Kanan II, Zulkarnain Ariffin memberitahu, pihaknya menerima panggilan memaklumkan kanak-kanak itu terjatuh pada pukul 7.31 malam, semalam.

“Seramai 10 anggota dibantu sebuah jentera Fire Rescue Tender (FRT) dan satu Unit Bantuan Perkhidmatan Kecemasan (EMRS) dihantar ke kejadian bagi operasi menyelamat,” katanya.

Sumber : KOSMO! ONLINE


”Atok Bila Dapat Cucu Selalu Snap Gambar Macam tu.” Mira Filzah Kongsi Reaksi Ibu Bapa Pertama Kali jumpa Cucu!

Pelakon dan hos terkenal, Mira Filzah berkongsi ucapan istimewa serta gambar bersempena hari lahir ibu nya baru-baru ini mengundang perhatian ramai.

Menerusi ucapannya, isteri kesayangan Wan Emir menitipkan doa dan harapan semoga ibunya diberikan kesihatan yang baik, dimurahkan rezeki dan bahagia bersama keluarga tersayang.

‘A mother is always a mother. She never stops worrying about her children, even when they are all grownup and have children of their own.’

Happy Birthday Mak. ❤ Semoga Allah SWT panjangkan umur mak, beri mak kesihatan yg baik, murahkan rezeki mak dan beri mak kebahagiaan Dunia Akhirat.

Lebih menyentuh hati, Mira turut berkongsi beberapa gambar dan video kenangan ketika ibunya menemaninya saat melahirkan anaknya, Wan Khair Emir.

Reaksi dan momen yang cukup indah bila mana pertama kali ibu bapa nya bersua muka dengn cucu mereka.

Perkongsian tersebut meraih perhatian ramai. Ada yang suka melihat reaksi ibu dan bapa Mira ketika pertama kali melihat wajah cucu mereka.

Bahkan video ibu Mira mendukung cucu sambil mengaji nampak begitu sweet, momen antara nenek dan cucu.


“Amboi Menghayati Betul Sampai Pejam Mata. Good Boy.” Anzalna Kongsi Gelagat Anak Alun Zikir Raih Tumpuan Ramai. Comel!

Baru-baru ini, pelakon tersebut memuat naik satu video yang menunjukkan anak sulungnya iaitu Mohamad Eidrees sedang rancak membaca zikir dengan penuh penghayatan.

Walaupun Eidrees kini baru sahaja berusia 19 bulan, namun  si kecil ini sudah mampu untuk mengingati banyak zikir yang sering kita baca dalam kehidupan seharian.

rata-rata yang menonton melahirkan rasa terharu melihat aksi si kecil itu dan mengucapkan tahniah kepada Anzalna dan suami kerana kecil-kecil lagi sudah menanamkan ayat-ayat suci al-Quran kepada anak mereka.

Syukur Alhamdulillah At the age of 19 months he can zikir already. Eidrees can zikir Hasbi Rabbi, Ya rabanna Tarafna and zikir sebelum tidur.

Setiap kali dia zikir susah betul nak record dia tak bagi! No camera katanya! Hahhahahahahha Akhirnya dapat juga! Semoga membesar menjadi anak yang soleh. Amin

Demikian kapsyen yang dimuat naik oleh Anzalna menerusi video tersebut.

Mengenakan jubah putih sambil mengalunkan bacaan zikir, gelagat si kecil ini menggeleng-gelengkan kepala sambil pejam mata cukup mencuit hati.

Nampak tenang dan pandai menyebut bacaan zikir mengikut alunan yang didengarinya.
Betul-betul menghayati kata warganet.


“Kalau Ayah Jaga Anak, Dia Yang Tidur Dulu.” Gambar Anak Eyra Hazali Bersama Ayah Undang Perhatian, Ramai Geram!

Setiap ibu bapa tidak mahu melepas peluang untuk menikmati momen bersama si kecil yang tengah membesar.

Perkongsian tebaru pelakon Eyra Hazali atau nama sebenarnya, Hazirah Qasdina Hazali menerusi laman twitternya mencuri tumpuan wargamaya.

Gambar yang memaparkan  suaminya bersama anak mereka sedang tidur mencuit hati  kerana seolah-olah si anak yang menjaga ayah yang sedang tidur.

Melihat situasi si ayah terlebih dahulu tidur manakala anak masih berjaga mengundang perhatian ramai. Ada yang mengatakan itulah situasi yang sering berlaku semasa sedang menjaga anak yang masih kecil.

Rata-rata geram melihat gelagat anak sulung Eyra, Muhammad Hayder Qalish yang cukup comel tersenyum yang seolah-olah tahu ibunya sedang mengambil gambarnya.

Siapa jaga siapa ni…. hahahahaha

YA ALLAH GERAMNYAAAA TNGK, DIA SENYUMMMM JE TNGK MAMA DIA 😍😍😍😍😍

Betul ah tu kalau laki jaga anak laki tido dulu


“Tolong Jangan Bergaduh &  Pukul Orang.” Kongsi Pernah Jadi Mangsa, Tengku Mahkota Pahang Lahir Rasa Dukacita Kes Buli

Kes buli baru-baru ini mengundang  kemarahan orang ramai selepas satu video melibatkan pelajar dibuli di sebuah sekolah berasrama penuh tular di media sosial.

Perkara tersebut turut mendapat perhatian Pemangku Raja Pahang, Tengku Hassanal Ibrahim Alam Shah Al-Sultan Abdullah Ri’ayatuddin Al-Mustafa Billah Shah.

Menerusi perkongsian di Instagram Story (IgStory), baginda menzahirkan rasa kesal dan dukacita dengan beberapa kejadian buli seperti yang dilaporkan berlaku di Pahang baru-baru ini.

“Saya dapat tahu ada kes buli di negeri saya. Saya dukacita dan kesal. Saya nasihatkan semua untuk sentiasa berbuat baik kepada rakan-rakan,” titah baginda.

Dalam perkongsian yang sama, Tengku Hassanal turut berkongsi kisahnya yang pernah menjadi mangsa buli sebelum ini.

“Dulu saya pun pernah dibuli orang asing semasa di luar negara. Dan saya amat sedih apabila rakyat saya sendiri bergaduh.

“Kepada pelajar-pelajar sekolah semua di Pahang, tolong jangan bergaduh dan jangan pukul orang!” tulis baginda.

Tengku Hassanal seterusnya bertitah kes buli mesti segera ditangani oleh pihak yang bertanggungjawab bagi memastikan persekitaran sekolah selamat.

“Saya meminta semua pihak yang bertanggungjawab segera mengambil tindakan,” tuisnya sambil turut membuat memuat naik ‘screenshot’ mengenai berita kes buli yang berlaku di Pahang.

Minggu lalu, negara digemparkan dengan kes buli di Maktab Rendah Sains Mara (MRSM) di Perak susulan tersebarnya video memaparkan beberapa orang pelajar menumbuk perut seorang pelajar lain.

Dalam perkembangan terbaru, Ketua Pengarah Majlis Amanah Rakyat (Mara), Datuk Azhar Abdul Manaf berkata Jawatankuasa Disiplin Maktab (JDM) mengambil keputusan menamatkan pengajian 10 pelajar maktab berkenaan yang dikenal pasti terlibat dalam kes tersebut.


Seluruh Keluarga Turun Padang Melapah..”Nabila Razali Kongsi Momen Berharga!

Ibadah korban adalah satu ibadah sunah yang pernah dilaksanakan oleh baginda Nabi Muhammad SAW.

Dalam melaksanakan ibadah ini, ia turut mempunyai hikmah dan pengajaran yang besar buat semua.

Selain ganjaran pahala, ia menjadi penerapan nilai insan untuk kita mengingati mereka daripada golongan yang susah, fakir dan miskin dengan memberi sedekah.

Berikutan itu penyanyi kecil molek, Nabila Razali tidak melepaskan peluang turut menunaikan ibadah korban pada tahun ini.

Memetik daripada Harian Metro, difahamkan ini merupakan kali kedua Nabila dan keluarga membuat korban secara individu berbanding sebelum itu berkongsi bahagian dengan orang lain.

“Tahun ini saya ada rezeki lebih. Jadi saya dan keluarga buat korban seekor lembu di kampung emak saya di Pulau Sebang, Melaka,” kata penyanyi dan pelakon Nabila Razali.

Menurutnya, ini kali kedua keluarganya membuat korban secara individu berbanding sebelumnya berkongsi bahagian dengan orang lain.

“Kali ini memang seluruh keluarga saya turun padang untuk melapah. Petang-petang sedikit baharulah orang kampung datang untuk memeriahkan keadaan.

“Alhamdulillah… kita pun dah boleh beraya macam biasa. Itu yang saya buat agar sambutannya lebih meriah dengan pasang khemah dan sebagainya.

“Seperti biasa keutamaan daging ini akan diagihkan kepada asnaf, fakir miskin dan anak-anak yatim manakala sebahagiannya akan dimasak untuk dimakan beramai-ramai,” katanya yang akan melayan peminat yang datang beraya.

Menurutnya, tiada istilah artis apabila dia turun padang terbabit dengan korban.

“Hari ini bukan hari bekerja tapi hari untuk saya bersama dengan keluarga. Saya sendiri akan melapah dengan sanak saudara.

“Bukan setakat beraya tapi saya pun nak panjatkan kesyukuran atas rezeki yang saya dapat selama ini untuk saya salurkan kepada mereka yang memerlukan.

“Insya-Allah jika ada rezeki, saya akan buat korban lagi tahun depan dengan jumlah lembu lebih lagi,” katanya yang akan berangkat ke Kuching, Sarawak esok untuk memenuhi undangan menjayakan persembahan.

Sumber : myMetro